Komunitatea | Añana Gesaltza Udala\nGesaltza eta Gatz Harana.\n“Gesaltza” izenak gatzaren historioarekin lotura zuzena dauka. Dagoeneko, 822.urteko dokumentuetan Gesaltzako iturburu gaziei erreferentzia egiten zaie -arabiarrek gure lurraldea okupatu baino lehen , hain zuzen ere-. 1014.urtean Gesaltza Añana jaurerri izendatu zuten, Euskadiko lehenengo jaurerria izanda; eta Erdi Aroan, gatzaren ekoizpena eta komertzioa direla eta, Gesaltza Añana penintsularen iparraldeko hiririk nagusienetakoa izatera pasatzen da.\nGesaltzako historioa betidanik gatzarekin lotuta egon da. Gatzak, ongailua izateaz gain, elikagaiak gatzetan kontserbatzeko balio du; eta bigarren ezaugarri horrek gatzaren balioa gailendu egin zuen. Izan ere, Erdi Aroan gatza kontsumorako funtsezko elementua izan zen. Erdi Aroan gatza kontsumorako funtsezkoa izanak gure zonaldea garaiko ekonomiarako hil edo biziko erdigunea bihurtu zuen (IX.mendeko hainbat dokumentuk hala diote).\nEuskadiko lehendabiziko jaurerri izanda, Gesaltza, bere foruari esker, penintsulako iparraldeko tokirik kodiziatuenetarikoa izatera pasatu zen.\nXIX.mendera arte Koroak gatzageen ustiapena zuen, baina XX.medean, Koroa gainbeheratzen hasi zen. Denboraren poderioz eta gatzagak abandonatuta uztearen ondorioz, gatzagak osatzen zituzten 5000 larrainak hondatu ziren, eta, hori dela eta, hondamen izendatu zituzten.\nGaur egun, eta zaharberritze plan integral bati esker, hondatutako 5000 larrain horien portzentaia handi bat zaharberrituta dago -arkeologiko, kultural, ingurumen eta paisaia aspektuak kontuan hartuta-.


Eskola Txikien Bloga - Gipuzkoako Eskola Txikiak - Page 4\nEskola osoa basora (Otsaila)\nKaixo: Eskola osoa basora joan gara. LHkoen erronka: HAMAIKETAKOA izan da. Basorako hamaiketakoa prestatu digute. San Blasak, napolitanak, madalenak eta brownieak jan ditugu. Hemen argazki batzuk. Aio\nKaixo: Urola Bizirik Elkarteko kideak etorri zaizkigu gaur eskolara. https://urolabizirik.org/ Posterrak erakutsi dizkigute eta eskolan izango ditugu aste batzuetan. Hemen argazki bat. Ongi izan. AHE\nKaixo! Asteko irakurgaien egitasmoari hasiera emanez, hauek dira aste honetan egiten diren proposamenak. Helduentzako proposamenaren link-a, hementxe duzue: Mantso-mantso - Irutxuloko Hitza : Irutxuloko Hitza Gozatu!\nOstirala, 04 Otsaila 2022\nKaixo! Gaur Santa Ageda bezpera ospatzeko plazara atera gara abestera. Hemen duzue argazki bat. Ongi izan. Aizarnako Eskola\nGaur Santa Ageda Bezpera ospatu dugu. Etxez etxe joan gara Zigor eta Aritzekin sortutako koplak abesten. Mila esker bikote!\nArteko saioetan puntillismoa landu dugu eta arte lan hauek sortu ditugu!


Hasiera > Filmak > Itsasoaren alaba\nHaize Goikoetxea Ugartek hogeita sei urte dauzka. Ipar Euskal Herrian jaio zen. Errefuxiatu bikote baten bigarren alaba da, eta bi urte bete gabe zituela, GALek Mikel Goikoetxea, “Txapela” ETAko militantea hil zuen: bere aita.\nUrte guzti hauetan Haizerentzat sendatu gabeko zauri sakon bat izan da bere aitaren heriotza. Gertaera horrek bere bizitza erabat baldintzatu du, eta gainera, amarekin gaiari buruz hitz egitea bientzat oso gogorra izan denez beti, gauza gutxi dakizki aitari buruz.\nMemoriaren berreskurapeneko ariketa honen lekukotza da dokumentala. Bide horretan, Txapelaren irudi desberdinak ezagutu zituzten pertsonekin egiten da topo eta guztiek kontatutako istorioak josiz, Txapelaren irudi kontraesankor bezain erreala osatzen du Haizek, non nahasten diren Argelia eta Donibane Lohitzune, edo Txorierriko langileria eta espainiar ministroen kontrako atentatu saiakerak.\nZuzendaria: Josu Martinez\nGidoilaria: Josu Martinez, Txaber Larreategi\nArgazki zuzendaria: Hibai Castro Egia\nMusika: Benito Lertxundi\nMuntaketa: Txaber Larreategi


Hasiera eman diote elkarbizitza prozesu parte-hartzaileari - Antzuola - Goiena.eus\nHasiera eman diote elkarbizitza prozesu parte-hartzaileari\nIure Eizagirre 2013-05-19 22:56\nElkarbizitza prozesuari hasiera eman zioten martitzenean Olaran etxean egindako lehen bilkuran. Udalak bere kabuz landu beharrean, herritarren parte-hartzea bultzatu du egitasmo honetan, antzuolarrek hala eskatuta.\nIazko irailean eta urrian egindako aurrekontu parte-hartzaileetan gai ekonomikoekin batera, gizarte gaiak ere izan zituzten hizpide eta herritarrek orduan erakutsi zuten elkar ezagutzeko gogoa. Martitzeneko erantzuna horren adibide da, izan ere, 34 pertsonek hartu zuten parte bileran.\nEurak identifikarazten zituzten banderak aukeratuz ekin zioten jardunari eta horrek ondokoarekin hitz egiteko aukera eman zien. Esperientziak talde handiagoarekin banatu zituzten gero eta bakoitzaren jatorria ezagutzeaz gain, herrira heldu zireneko bizipenak eta sentipenak elkarbanatu zituzten.\nMaddi Elorza Kultura zinegotziak azaldutakoaren arabera, "herritarren artean nolabaiteko elkarbizitza sortzea izan zen bileraren helburua. Jatorri ezberdinetako jendearen artean harremana sortzea". Gustura agertu zen martitzeneko bilerak izandako harrerarekin.\nAntzuolako Udalari herriko bizimoduaren inguruko hainbat ondorio ateratzeko balio izan zion bilerak. Herria txikia izateak elkar ezagutzen, elkarri laguntzen, lan egiten eta seme-alabak hezten laguntzen du, eta kanpotik datozenek eskertzen dute hori. Herritarrekin elkartzeko norberaren izaera eta euskara jakitea faktore garrantzitsuak dira, eta hurbiltze horretan eskolaren eta gaztetxearen lana azpimarragarriak dira.\nHala ere, antzuolarrak ere koadriletan biltzen dira eta horrek benetako lagunen falta eragiten du batzuengan. Herrian jaiotakoen eta kanpotik heldutakoen koadrilak bereizten dira, eta horretarako arrazoiak komunikazio falta eta herriaren izaera izan ohi dira.\nBeste bi bilera\nMartitzeneko saioan jendearen jatorria eta sentipenak ezagutu zituzten. Elkarbizitza prozesuak, ordea, jarraituko du eta beste bi bilera dituzte aurreikusita.\nMaiatzaren 28an izango da hurrengo bilera eta aste honetan egindako hausnarketetatik abiatuta, hainbat oinarri zehaztu eta elkarbizitza planerako balioak ezartzen saiatuko dira. Hirugarren eta azken bilkuran, aldiz, elkarbizitza posible dela erakusteko akordioak eta ekintzak zehaztuko dituzte guztien artean.


Google Calendar eta Outlook Contact Sync probatzen jarraitzen dute macOS | -en Gadgeten berriak\nGoogle Calendar eta Outlook Contact Sync-ek hainbat hobekuntza jasotzen dituzte Microsoft-ek macOS erabiltzaileentzat. Une honetan garbi duguna da pixkanaka pixkanaka MacOS-eko Outlook posta elektronikoko bezeroarentzako hobekuntzak egiten ari direla eta horren erakusle dira erabiltzaile talde batek -beta programa batean dauden- jasotzen ari diren aldaketa hauek proba. Zentzu horretan, Microsoft-ek interesa erakusten du Google Calendar eta Outlook Contact Sync-ek erabateko egokitzapena izan dezaten urte amaieran, orduan bere zerbitzua ofizialki martxan jartzea aurreikusita egongo litzateke Horretarako, zuzenean gonbidatzen gaitu proba talde honetan sartzera, tresna nahi duen edonori ireki eta tresna deskargatzea ahalbidetuz.\nOraingoz kaleratu dituzten eguneratzeak eskuragarri daude Office Insider Fast albisteak ofizialki kaleratu aurretik probatuko dituzten hasierako erabiltzaile horientzat. Azkenean, Microsoft bera pozik dago erabiltzaileek lortutako erantzunarekin eta Eguneratze horiek behin betiko abiarazi ahal izateko hutsegite posibleen berri ematen duten datuak lortzen jarraitzea espero dute.\nProbak luzatzeko, Microsoft-ek probako edizioa jarri du abian bere tresna Office 365 harpidetzarik izan gabe probatu nahi duten guztientzat; beraz, probatu nahi baduzu, nahikoa duzu sartu esteka honetara eta listo. Google-ren egutegiak eta agenda Outlook-en integratuta, oinarrizko ekintzak burutuko ditugu, hala nola, hitzordua dagokion denborarekin gehitzea, kokapena, iraupena, aurreikusitako amaiera data, parte-hartzaileak eta abar gehitzea.\nArtikuluaren bide osoa: Gadgeten berriak » General » software » Google Calendar eta Outlook Contact Sync probatzen jarraitzen dute macOS-en


Mintza eguna - Iragarki Laburrak\nEuskaraz ikasten ari zara eta ez duzu mintzapraktika ezagutzen?\nEuskara praktikatzeko aukera bila zabiltza?\nMintzapraktika mundua ezagutu nahi?\nProbatu ez duenak, ez daki zer den hau!!\nEkainak 5ean Hendaian. Etorri Mintza Egunera!


Pili Castro: "Gizartea borroka daiteke bakardadearen aurka, ez erakundeak" - Bizkaiko Hitza\nPili Castro: “Gizartea borroka daiteke bakardadearen aurka, ez erakundeak”\nBakarrik bizitzea eta bakarrik sentitzea bereizi behar direla esan du Castrok. Hiru bakardade mota bereizi ditu, eta hirugarrenari ‘sintonia bakardadea’ ipini dio izena: ez dira ingurukoekin sintoni an sentitzen.\n2021, irailak 10 Sailkatugabeak 367\nPili Castro Blanco (Bilbo, 1968) Psikologian doktoreak azaldu du gizakia 7-8 urte dituenetik aurrera senti daitekeela bakarrik: “Adinean gora egin ahala, zailago egiten zaigu gure kasa konponbidea bilatzea”. Deustuko Unibertsitateko irakaslea da, eta Bizkaiko Caritaseko Edadetuen eta Zahartze Arloko arduraduna.\nDatuen arabera, azken urteetan gero eta gehiago dira bakarrik sentitzen direnak. Igarri duzue?\nNabaritzen da, bai. Eta ikusten ari gara estereotipo bat sortzen ari dela; etiketa negatibo bat bihurtu da. Datuen arabera, hainbeste jende pobrezia egoeran dago. Baina zuk entzuten duzu norbait esaten pobrea dela? Bakardadearekin gauza bera gertatzen da. Horregatik, bakarrik sentitzen den jendeari piloa kostatzen zaio laguntza eskatzea. Caritasen deiak jasotzen ditugunean, esaten digute: “Gustatuko litzaidake norbait nire etxera etortzea. Senarra nuen, baina hil egin zen duela bi urte. Ez daukat seme-alabarik. Nire lagunak ere hil dira”. Azkenean, konturatzen naiz jendeak laguntza eskatzen duela, baina justifikatu egiten du bere egoera. Izan ere, norbait bakarrik ikusten dugunean, beti pentsatzen dugu: “Ez du seme-alabarik? Beharbada, desatsegina da eta bakarrik geratu da”. Porrot moduan hartzen da.\nEtxean bakarrik bizitzea eta bakarrik sentitzea bereizi behar dira, ezta?\nBadago bakarrik bizi den jendea baina kalera atera eta beste batzuekin harremana duena. Sufrimendua sortzen duena ez da bakarrik bizitzea, baizik eta behar dituzun harremanak ez izatea. Prentsan agertzen den datua izaten da gero eta jende gehiago bizi dela bakarrik, baina hori ez da zertan arazo izan.\nHala ere, harremanek beti ez dute bakardadea saihesten.\nZainduta sentitzen zara, baina lekuz kanpo: zure iritzia, zure mundu ikuskera ez direla ulertzen sentitzen duzu. Hori asko gertatzen da adinekoen egoitzetan. Nola da posible? Zaintzaileak dituzte, jendez inguratuta daude… “Ez naiz sintonian sentitzen”, erantzuten dute. Harreman kopurua ez da garrantzitsuena, harreman horien nolakotasuna baizik.\nBakardadea ikertu zenuen doktoretza tesian, eta, hain zuzen, hori izan zen topatu zenuen bakardade motetako bat: sintonia bakardadea.\nHiru mota topatu nituen. Lehena da bakardade objektiboa: bakarrik bizi zaren edo beste batzuekin, harremanak dituzun edo ez; kasu horretan, agerikoa da. Bigarrena emozionala da: hau da, zerbait gertatzen bazait, badaukat norengana jo laguntza eske? Hirugarrena da sintoniarena: egon naiteke beste batzuekin, oso ondo zainduta, baina ez sintonian. Ez daukat nire interesak partekatzen dituenik eta ulertuko nauenik. Irratiak lehen sintonian jarri behar izaten ziren, ondo entzuteko. Antzeko zerbait gertatzen da pertsonen artean ere. Bakardadea ez da bakarrik egotea; gizarte politikekin erraz konpondu daiteke. Laguntza falta ere konpondu daiteke. Baina behar dugu jendea onartua eta baloratua sentitzea, sintonian sentitzea, eta hori da zailena.\nGizartean zahartzea txarto ikusita dago. Gure gizarteak gazteen bizitza gehiago baloratzen du. Ondorioz, urteak bete ahala, gizartean leku gutxiago dugula sentitzen dugu. Belaunaldien arteko harremanak falta dira. Askotan pentsatzen dugu umeek eta edadekoek harremana izatea dela, baina ez: gizarte osoaren kontua da. Orain bakoitza geure munduan bizi gara, harreman gutxi ditugula auzokideekin. Hori aldatu behar da. Zaintzaileak garenean ere kontuan hartu behar dugu zaintzea ez dela bakarrik jaten ematea, garbi egotea… Pertsonek beste beharrizan batzuk ditugu: harremanak, espiritualtasuna, kontuan hartua sentitzea… Ahalegindu behar gara zaintzen dugun hori bere adineko beste pertsona batzuekin ere egotea, gu ez garen beste pertsona batzuekin. Hamaika gauza txiki egin daitezke. Bakardadeen kontrako borroka ez da erakundeen lana. Asko egin dezakete isolamenduaren aurka, bai, baina bakardade sentimendua amaiaraztea gizartearen kontua da.\nCaritasen zer egiten duzue?\nMendekotasunen bat datorkigunean, familiarekin eta zaintzaileekin baino ez dugu harremana izaten, ezin garelako etxetik irten. Galtzen ditugu harreman libreak. Laguntasuna zer da? Nik aukeratu dudan horren laguna naiz, afinitate bat dugulako. Horregatik da ezinbestekoa harremanak doakoak izatea. Boluntarioekin-eta lortzen dugu harreman aske bat sortzea boluntarioaren eta bakarrik sentitzen den pertsonaren artean. Astero elkartzen dira. Bikote horrek funtzionatzen badu, horrela jarraitzen dute nahi duten bitartean. Badugu Caritaseko programan emakume bat, bere boluntarioarekin hamabost urteko harremana duena.


Speedaren ajea gauza eskasa da. Balirudike, bezperako abiadura eta martxa oro desagertzeaz bat hutsune psikologikoari zabaltzen dizkiola ateak. Hutsune psikologikoa zer den? Ez dago erraz kontzeptu hori azaltzen. Kabala artistikoak egiten hasi denari esango nioke ez diezaiola Oteizarekin harremanik bilatu, ezta Freudekin ere, mesedez! Hutsune psikologikoa amildegi bat da, gure izatearen alderdi nagusi bien artean dagoen amildegia. Normalki gure izatearen alderdi bakarrarekin funtzionatu ohi dugu, hots, geure esperimentazioaren ondorioz jasotako informaziotik interesgarria iruditzen zaigun horrekin osatzen dugunarekin. Finean, kontua zera da, badugula nahi duguna soilik gogoratu ahal izateko gaitasun bat, non eta ez dugun hutsune psikologikoaren amildegia zeharkatzen. Modu ezberdinez iristen da jendea amildegi hori zeharkatzera. Speedaren ajearena da modurik ohikoenetako bat. Behin amildegia gainditu ondoren, gure izatearen alderdi negatiboarekin topo egiten dugu. Plastikoki irudikatzeko, gure izatearen beste alderdi hori, bertan behera utzitako trastez betetako ganbara bat izango litzateke. Traste horiek, gure bizitzaren joanean, arrazoiren batengatik, albo batera utzitako sentipen negatiboak dira, denboraren etengabeko igarotzeak inkontzientzia egoera batera bultzatu dituenak. Alabaina, noizean behin, hutsune psikologikoari ateak irekitzean, ganbarako trasteak bata bestearen atzean eta trumilka erortzen zaizkigu... gure buruaz halako sentimendu negatibo bat jabetzen da eta, Mafaldaren komikietan bezala, tai gabe txikiagotzen goaz gure sentipen negatiboen aurrean. Gure buruaren errotak banaka-banaka ehotzen ditu sentipen negatibook, tortura psikologiko saihetsezin bihurtu arte. Gutxiespen sentimendua gailentzen da ororen gainetik; zalantza eta bakardadearekiko beldurra datoz ondoren eta, azkenik, hitz horien guztien batura ezin hobeki azaltzen duen beste bat: Angustia.\nHalako zerbait zuen Mikelek gogartean. Bezperako entseguan emozionatu egin ziren azkenean. Txaplik utzitako ondarea azkar baino azkarrago xahutu zuten, eta Mikelek berak egindako letrarekin izugarrizko kantua asmatu zuten. Hala iruditu zitzaien behintzat hirurei. Sarrera ezberdinak frogatu zituzten, erritmo ezberdinak. Kantu bakarraren lauzpabost bertsio egitera iritsi ziren, eta ondoren, behin eta berriz jo zituzten bata bestearen ostean, harik eta lehenengo solairuko auzokidea erretxinduta agertu eta dena bukatu zen arte. Garagardo bat hartu zuten elkarrekin, Lasain, eta bakoitza bere etxera. Berba gutxiko agurra. Hitzik bako agurra. Ezker eskua xumeki jaso eta aio.\nDionisos agurtu ere egin gabe sartu zen logelan. Arropak erantzi eta ohe gainean etzan zen. Baina ezin izan zuen lorik hartu. Bizkorregi zebilkion burua, pentsakizunen noriatik jaistea lortu ezinda. Burutapenen arrapalada hartara bildu zitzaion bihotza ere. Eta gau osoa eman zuen lorik hartzeke, irudi zerebralen pasaera bizkor hari altorik eman ezinda. Goizaldeko hirurak aldera komunera altxa eta zerbait irakurtzen saiatu zen komunean jarrita. Ezinezkoa. Ohera bueltatu eta egin zitekeen bakarra egin zuen, pasatzen utzi. Bazekien ondo asko ez zegoela beste erremediorik.\nEguerdi aldera esnatu zen eguna argitzear zegoenean hartutako lotik. Lotordu gutxiegi ziren speedaren ajea uxatzeko, baina bazen zerbait. Esperientziak erakutsia zion zer egin behar zen horrelakoetan, zer egin behar zen Mafaldaren komikietan bezala ñimiño ez bihurtzeko: bere kaskoan Oposizio Minoritarioa baino ez zen Alderdi Arrazionalari oratu eta txandala eta tenisak jantzi.\nKorrika hasi zen ataritik irteteaz bat. Lasterka joan zen San Antongo zubitik. Bihotza ahoan igo zuen Urazurrutiako aldapa, baina ez zen geratu. Abusura bideko malda behera xuabea aprobetxatuz saiatu zen arnasa berreskuratzen. Ezinezkoa. Eta hala ere, ez zegoen bere baitarentzako barkamenik: «Izorra hadi, kabroi hori! Minoria Arrazionalak irabaziko dik, ikusiko duk!». Mirafloresko zubipetik igarotzean berpiztu zitzaion txipitasun sentsazioa. Abusuko parkean gora eta behera ibili zen bueltaka. Blaga lasaian zeuden jubilatuek harriturik begiratzen zioten infernuko Beltzeburengandik ihesean zebilela zirudien mutil hari. Jubilatuekin eta kaka eta txiza egitera ateratzen zituzten zakurrekin bueltak emateaz nazkatu zenean itzuli zen berriz Bilborantz, ibai ertzetik. Kiratsa zerion Ibaizabali. «Hainbat hobe!, irentsi ezak kirats hori eta izorra hadi! Alderdi Arrazionalak irabaziko dik! Alderdiak irabaziko dik... (barkatu) Alderdi Arrazionalak irabaziko dik! Irabaziko dik!». Izerdi patsetan heldu zen etxera.\n— Gaixorik hago ala?\n— Ea gaixotu egin hazen!\nArropa izerdituak eranzten ari zen komunean, Dionisosek sukaldean entsalada bat prestatu bitartean. Dutxako txorrota irekita, ez zuen ondo aditzen Dionisosen ahotsa. Ezta nahi ere.\n— Ez egidak esan orain kirola egiten hasi hazenik. Ez deuat sinesten!\n— Ez dut ezer entzuten, Dionisos, dutxan nago!!!\n— Ostiak...! Hik gura duana entzuten dok bakarrik.\nBeste pertsona bat zen dutxatik irten zena, beste izaki bat. Pentsamendu eskas guztiak izerditan garbitu balitu legez sentitzen zen. Toalla gerrian, parez pare ireki zituen logelako leihoak, eguerdiko haizeak azala freska ziezaion. Azala benetan hoztu zitzaionean jantzi zituen etxeko arropak. Dionisos plater beteko entsalada jaten ari zen: letxuga, tomate, arto, berenjena eta ez dakit beste zenbat koloretako gauzarekin.\n— Zer esaten ari zinen lehen?\n— Kabroi bat hazela.\n— Bai, hi.\n— Nahi duana bakarrik entzuten dualako.\n— Horretarako daude belarriak zerebroaren kinaden menpe, ezta?\n— Hoa pikutara! Heuk jakingo dok zer egiten duan heure zerebroarekin.\n— Mesedez, Dionisos, ama bakarrarekin nahikoa daukat.\n— Hori be egia dok. Gura dok entsalada apur bat, ona izaten dok biharamunarentzat.\n— Ez, eskerrik asko, uste dut etzan egingo naizela pixka batean.\nBeste ardo basokada bat edaten utzi zuen Dionisos. Logelan sartu, irratia ipini eta manta bakarrarekin babestuta erori zen ohean. Larruazalean udazkenaren freskura zeraman, eta hainbeste desiratutako bakea buru barnean. Ez baitago beheraldi gabeko igoaldirik; ez baitago barealdirik gabeko beheraldirik, erran nahi baita, ajerik.\nArratsaldeko zazpietarako gautua zuen, garairako normala zen gisan. Logelako leiho zabalen artetik zeru zati garbi bat ikus zitekeen Bilbo gainean. Oso gutxitan ikusi ohi den zerua. Izan ere, normalean beste zenbait tokitan baino lainoago egoten da zerua Bilbo gainean, hiriak berak eta bere zikinkeriak sortutako lainoak babesten baitu Bilbo zeruko erasoetatik. Hala ere, ilunabar hartan gau izarratua ikus zitekeen. Betetzen ari zen ilargia, emakumearen sabelpea betetzen den bezala, etengabe baina astiro. Gauaren aurrean babesik gabe zegoen elementu oro (etxeak, autoak, pertsonak, txakurrak) freskura umelezko izara batek estaltzen zuen. Behingoagatik Bilboko airean CO2 barik H2O arnastu ahal zen proportzio altuagoan. Arratsalde gautuko zazpiak eta lau minutu ziren Dionisosek Mikelen logelako atea ireki zuenean.\n— Itzartu hadi, alferrontzia!\nMikelen gorputza Amenofisen momia bailitzan estaltzen zuen manta kendu zion gainetik.\n— Baina ze ostia?\n— Hamar minutu daukozak jantzita eta presentable egoteko. Hamar minutu!\n— Zertarako? Nora goaz? Zer gertatzen da?\n— Hamar minutu!\nZazpi minuturekin nahikoa izan zuen. Aurpegia eta batez ere begi bueltak puztu-puztuak zituela agertu zen sukaldera, ohiko janzkerarekin: praka bakeroak, artilezko jertse azul iluna eta Marteensak.\n— Zer dela-eta zalaparta hau, Dionisos?\nGazta pusketa bat jaten ari zen. Ondoan ogi zati bat eta, nola ez, baso bete ardo. Mikeli eskaini zion edaritik.\n— Ez, eskerrik asko. Baina esango didazu nora joan behar dugun halako presarekin?\n— Hitzaldi batera.\n— A bai! Eta zertaz da ba, guk derrigorrez entzun behar dugun hitzaldi hori.\n— Ez dakit konkretuki zertaz...\nAho betean mintzo zen, gazta zati txikiak egiten zituen arren, bata bestearen ostean sartzen baitzituen ahozulora.\n— Beltza dator Likira.\n— Zer da, afrikarra?\n— Ez dakik nor den?\n— Ba ez. Realeko jokalari berriren bat?\nKortxoa jarri zion botila ardoari eta hozkailuan sartu zuen gazta. Edalontzian geratu zitzaion ardo urria edan eta, Mikeli begietara zuzen-zuzen begiratuz, hasi zen berbetan:\n— Begiratu egik, Mikel. Nik, tipo jatorra hintzelakoan hartu hindudan etxe honetan, bai? Baina batzuetan, joder... Batzuetan konturatzen nok inorante bat hazela, Mikel, inorante bat!\n— Nor, ni?\n— Bai, hi eta hire inguruko gazte gehienak. Ze ostia esaten dozue zuen taldearen letretan? Berbarik egiten dozue gizarte arazoez, politikaz? Arduratzen zaree zuen burua ez den beste ezertaz? E? Esaidak!, arduratzen zaree beste ezertaz?\n— Joder, Dionisos... Ez zaitez horrela jarri.\nDionisos amorraturik begira geratu zitzaion. Halako batean Ducados paketea atera zuen patrikatik eta bat iziotu.\n— Ezer ez... Jaja!\n— Jaja, zer?\nBarreka hasi zen Dionisos. Mikel zurtuta zegoen. Baina Dionisosen barrearen ozenaren aurrean ez zitzaion barrez hastea beste aukerarik geratu.\n— Goazen, Mikel. Istorio batzuk entzungo joaguz, batzuk ezagunak, bestetzuk ez hainbeste, eta bide batez akaso zeozer ikasiko dok.\nLepotik heldu zuen, eta eskaileretan behera barrez lehertu zen berriz ere. Mikelek zergatia ulertzeke segitzen zuen.\nBerrogei bat lagun baziren hitzaldian. Bisaia ilaje eta bizar urdinduz estalia zuen hizlariak. Betaurreko txiki batzuk nabarmentzen zitzaizkion bere osotasunean handiegia ez zen gizonari. Mikel eta Dionisos atzealdean eseri ziren. Dionisosen manietako bat! Zihoan lekura zihoala, beti atzealdean eseriko zen, denak bistan izateko, edo auskalo zergatik. Inoiz esana zion aspaldian hartutako ohitura zuela, baina Mikelek ez zion zen-orduko bueltarik ematen kontu hari. Atzealdean eseri eta kito.\nHitzaldiari sarrera moldatzen ari zitzaion Beltza zelako hura, Mikelek atetik hozkirria sentitu zuenean. Eta hozkirriaren ondotik, neska bat. Haren oinetako deportibo zartatuek lurra ukitzen zuten bakoitzean bultzakada leun batez laguntzen zion lurrak, pausoari itxura metafisiko bat emanez. Oinetako deportibo eta praka bakeroetan bistaratu zuen bere Pietatea. Aurpegi zurbil hartan ez zen espresiorik. Izatekotan ere, malenkonia lauso baten espresioa baino ez zen, ezpainen ezkerraldean zen okerdura txiki batek ematen zion malenkonia lausoaren espresioa, horixe soilik. Bekoki gainean zuen oihal batez biloak atzerantz bildurik, horrela, haren aurpegia, bere zuritasun eta argitasunean, munduaren aurrean barne lasaitasunaren eta malenkonia lausoaren sinbolo gisa jasoz.\nIlara bi aurrerago eseri zen. Aldean zeraman jakablua kendu eta sorbaldetatik gora sortzen zitzaion lepo estua agertu zen Mikelen begien aurrean. Tentuz aztertu zuen sorbalda haren azalaren guritasuna. Lepoaldean moztutako kamiseta gorria zen sorbalda bistaragotzen ziona. Une batez Mikeli iruditu zitzaion, hizlaria bera ere ez ote zen mutu geratu berpizkundeko Pietatearekin topo egin zuelarik.\n— Gertatutakoak ez dira ahaztu behar, baina erresumina ere ez jake igaro behar ondorengo belaunaldiei.\nJendea aulkietatik altxatzen ari zen. Aupa eta zelan eta kaixoen trukaketa. Hainbeste itxarondako zigarreten kea airean. Mikelek ere bat piztu zuen, Dionisosek aspaldi iziotua zuela ikusitakoan.\n— Entzun deustak?\n— Bai, bai... «Gertatutakoak ez dira ahaztu behar, baina erresumina ez zaie igaro behar ondorengo belaunaldiei». Zer uste duzu, ilargian nagoela?\n— Momentu batez halan iruditu jatak.\nTarte labur horretantxe galdu zuen bere Pietatea. Jende dexente geratzen zen denda barruan, baina ez zuen haien artean aurkitu. Beste begiratu bat ere bota zuen lokalean zehar, alferrik.\nRonda kalean hotza eta umela zegoen gaua. Ducados zaharra erretzea amaitu orduko beste bat sutua zuen Dionisosek.\n— Sukaldean aritzeko gogorik bai?\n— Ez asko.\nHankapean amatatu zuen Camela.\n— Bokata batera gonbidatuko haut Jaunaken.\nPetxuga, letxuga eta maionesazkoa eskatu zuen. Dionisosek klasikoago bat: solomoa piperrekin, eta botila bat ardo. Barrualdean jesarri ziren. Asteazken gaua izateko, bazen mugimendutxoa tabernan. Dionisosek bete zituen edalontziak, eta baita lehen zurrutada eman ere.\n— Ez dago txarto...\n— Zer iruditu jak hitzaldia?\n— Ez da egon txarto.\n— Eta zer esan gura jok zehazki «ez da egon txarto» horrek?\n— Ba horixe, ez dela txarto egon.\n«Solomoa piperrekin eta petxuga, letxuga eta maionesa!».\n— Horrek geureak dozak.\nAnfitrioia altxatu zen bokaten bila, Mikelek berriz ere edalontziak bete bitartean. Bokatak mahaira heldu zirenerako eskuartean zuen gazteak berea. Gose zen, ezer jan barik baitzegoen bezperako bazkalordutik.\n— Ummm... bai...?\nDionisos ere dedikazio betean ari zen bokatarekin. Tragoxka bat egiteko baino ez zuen albo batera lagatzen.\n— Zu filologoa zara, ezta?\nPaperezko zapiarekin pasa zituen ezpainak eta beste zurrutada bat eman zion ardoari, zerbait bazetorrela antzemanda.\n— Zer da zehazki «alta bada».\nEdalontzia ezpainetan zuela gelditu zen.\n— Zer esan nahi duen zehazki «alta bada» horrek. Beste Beltza edo dena delako horrek behin eta berriz esaten zuen, «alta bada...», «alta bada...».\nMahai gaineko paketetik Ducados bat hartu, bokata alde batera utzi, upakada bat ke arnastu eta lehentxeago ezpain ertzera hurbildutako edalontzitik trago egin zuen.\n— Aitu egik Mikel...\n— Badakik zein den filologo bati egin daitekion putadarik handiena?\n— Hik oraintxe egin deustaana.


Gorputza eta ahotsa landu antzerki tailerrean\nGorpuzten tituluarekin, antzerki tailer bat proposatzen dute larunbat honetan Saran, Olhain ikastolan.\nGorputza eta ahotsa aktore lanetan ardatzak dira, eta hori lantzea proposatzen du Beheko Larraine konpainiako Miren Tirapu antzerkilariak. Arantxa idieder mintzatu da antzerkilariarekin.\nTailerra Olhain ikastolan izango da, larunbatean otsailaren 15ean, goizeko 10etatik 13ak arte. Izenak aitzinetik eman behar dira: hameka@communaute-paysbasque.fr\nEuskal tradizioa eta errepertorio klasiko handia nola uztartu?\nEuskal tradizioa eta musika klasikoak elkarren ondoan jartzen ahal direla uste du Marina Beheretxe biolina joleak.\nLau Sasuak proiektuarekin ere plantan eman zuen. Eta proiektu hortatik abiatuta gaur egun, Baionako kontserbatorioan irakaslea den musikariak, hitzaldi bat emango du astelehen honetan, 18tan Donibane lohizuneko Dukontenian, lehen estaian, frantsesez izango da.\nArantxa idieder mintzatu da harekin.


Ubidetik Oketara, joan eta etorri. - Halabedi\n> Ubidetik Oketara, joan eta etorri.\n21 urria, 2015 Kantoia KategoriaBerriak 0\nPasa den urtean hasita, tartean-tartean mendi bueltaren bat ematea ere komenigarria dela jakinda, Iñaki ta Inaxio gonbidatzen ditugu geurera.\nLagunarteko tertulian, Bizkaia eta Arabaren arteko mugan buelta elegantea egitea eta ondoren hamaiketako “frugal”a egitea proposatu digute. Entzun, entzun:\n← Adituei adituz: Irantzu Aloa, radiologoa.\nMAHAIA: “Erakundeek, kultura babestu nahian-edo, Festibalizaziora jotzen dute” →\nA desalambrar: A-28 Palestinaren alde denok kalera! Ester Muñozekin elkarrizketa. (Gazteleraz)


2020-12-31 - Urola Kostako Hitza : Urola Kostako Hitza\nAzkoitiko eta Azpeitiko ostalariek eta hornitzaileek protestak egin dituzte irtenbidea eskatzeko\nAzkoitiko eta Azpeitiko ostalariek eta hornitzaileek protestak egin dituzte gaur. Sektorea "egoera larrian" dagoela eta, "erreskate plana" eskatu dute beste behin.\nUrtea amaitzeko, presoen eskubideak aldarrikatu dituzte hainbat azkoitiarrek\nAzkoitiko Sarek deituta, manifestazioa egin dute hainbat herritarrek Urtezahar egunez. 'Bidea gara. Etxerako, elkarbizitzarako, bakerako' lelopean elkartu dira.\nBezperan baino 13 kasu gehiago atzo Hego Euskal Herrian, 389 proba gehiago eginda\nPositibotasun maila %6tik %6,1era igo da azken datuen arabera Araban, Bizkaian eta Gipuzkoan. Herriz herriko daturik ez du eman Eusko Jaurlaritzako Osasun Sailak.\nZarauzko Sarek enkantean jarritako obra gehienak erosi dituzte herritarrek\nAsteleheneko erakusketa eta enkantea "espero baino hobeto" atera zela esan du presoen eskubideen aldeko taldeak, eta jakinarazi du saldu ez ziren sei obrak erosteko aukera dagoela Internetez.\n17,1 milioi euroko aurrekontu orokorra onartu du Azkoitiko Udalak 2021erako\nEAJren, Azkoitia Bairen eta PSE-EEko aldeko botoekin onartu dira 2021eko aurrekontu orokorrak; EH Bildukoak abstenitu egin dira. 17.171.284 eurokoa da hori, eta Azkoitiko Udalaren, Zubiaurre-Elkargunearen, San Jose egoitrzaren eta Azkoitia Lantzen SAren aurrekontuak batzen ditu. Azkoitiko Udalaren aurrekontu propioa 15.245.000 eurokoa izango da datorren urtean.\nUrtearen laburpena: koronabirusa eta aurten zeresana eman duten beste gertakari batzuk\nMartxoan Txinatik iritsitako pandemiak berarekin ekarri du aurtengo beste guztia, edo ia guztia, alorrez alor, mailaz maila, egunez egun. Hona urtearen laburpena, COVID-19arekin lotutako gertakariak hilabeteka banatuta,eta bestelako albisteak gaika batuta (abenduaren 23ra artekoa).\nAmaitu dituzte Getarian Herrerieta kaleko lanak\nUrbanizazio- eta saneamendu-lanak amaitu dituzte dagoeneko Herrerieta kalean. Irisgarritasunean egin dituzte hobekuntzak, besteak beste. Udalaren arabera, kale horretako bizilagunak eskertuta daude hobekuntzekin.


Julia Gutiérrez Caba - Wikipedia, entziklopedia askea.\nJulia Gutiérrez Caba (Madril, 1934ko urriaren 20a) espainiar antzezlea da.\nMadril, 1932ko urriaren 20a (88 urte)\nManuel Collado Álvarez (en)\nGold Medal of Work Merit (Spain) (2006)\nAntzezle-familia bateko laugarren belaunaldia osatzen du, bere arreba Irene eta anaia Emiliorekin batera. Antzerkian, 1951n egin zuen debuta Mariquilla Terremoto obrarekin eta Catalina Bárcenaren konpainiarekin. Gero, Isabel Garcésen aginduetara jarri zen, Benaventeren Ha llegado Don Juan eta Calderónen La vida es sueño lanetan. 1960an, zineman lan egiten hasi zen, Juan Antonio Bardemen gidaritzapean: A las cinco de la tarde. Hurrengo urteetan egin zituen filmen artean, aipagarriak dira Usted puede ser un asesino (1960), Accidente 703 (1962), La gran familia (1962), La familia y uno más (1965), Las viudas (1966), Buenas noches (1969) eta beste asko. Telebistan 1962an egin zuen debuta, eta hilean bi saio grabatzera iritsi zen. Confidencias (1965), Mujeres insólitas (1997) saileko Joana Eroa, Buenas noches, señores (1972) eta abar egin zituen. 1994an, Arte Ederretako Merituaren Urrezko Domina jaso zuen, bere ahizpa Irenerekin batera, eta, 2000n, Taldeko Emakumezko Aktore Onenaren Goya saria, ''You're the One filmean egindako lanagatik.\nMultimedia: Julia Gutiérrez Caba\nAzken aldaketa 19 apirila 2020(e)an, 23:04(e)tan\nOrriaren azken aldaketa: 19 apirila 2020, 23:04.


Joko polita erakutsita lortu du Aloñak lehen garaipena - Oñati - Goiena.eus\nJoko polita erakutsita lortu du Aloñak lehen garaipena\nJagoba Domingo 2014-10-12 20:46\nAloñako mutilak presioa apurtzen.\nGaraipena lortu bakarrik ez, joko polita eginez lortu ditu hiru puntuak Aloña Mendik. Denboraldi hasiera gogorraren ostean, lau jardunalditan bi puntu besterik ez dituzte lortu, gaurkoan gustura asko geratu dira bai jokalariak baita zaleak ere.\nNorgehiagoka hasi eta bosgarren minutuan heldu da etxekoen lehenengo gola. Palaciosek korner bat buruz ondo errematatu ostean zulatu du Ostadarrekoen atea. Serranoren mutilek arrisku handia sortu dute kornerretan eta estrategiaren fruitu aukera asko izan dituzte. Zelai erdian ere presioa ondo egin dute oñatiarrek, Lasartekoen jokoa oztopatuz eta kanpokoei baloi luzeekin jokatzera behartuz. Zelaia oso azkar zegoela aprobetxatu dute Aloñakoek arerioaren defentsaren bizkarra irabazi eta hegaletatik hainbat erdiraketa egiteko. Bigarren gola, atsedenaldira heldu aurretik lortu dute; Aginagalderen baloi luzea buruz orraztu ostean, Aiastuik defentsari bizkarra irabazi eta atezaina goitik menperatu du. Azken bost minutuetan Ostadarrekoek gol aukerak izan dituzten arren, Aginagalde atezaina oso fin ibili da eta aldagelara bi goleko abantailarekin eta sentsazio onekin joan dira oñatiarrak.\nBigarren zatian ere kontrola etxekoek izan dute Ostadarrek aukerak sortu dituen arren. Hirugarren gola Juaristik egin du area ertzetik ateratako falta bat bikain aprobetxatuz. Hiru puntu baino gehiago lortu dituzte gaur Serranoren mutilek.


Munduko hizkuntzetan huts bat - KOMUNZKI\nHasiera » Euskara » Munduko hizkuntzetan huts bat\nMunduko hizkuntzetan huts bat\nAntza, munduan 7.102 hizkuntza ditugu bizirik egun. Haietako 23 dira nagusi 4.100 milioi hiztunen artean, biztanleriaren ia %60 izanik. Halaxe dio South China Morning Post egunkarian karrikaratutako infografia batek. Irudikapen informatikoa erabiliz, zirkulu batean munduko mintzaira guztiak ditugu, eskualdeak eta hiztunen multzoak sailkatu ondoren.\nMunduko mintzairarik? Mapamundi honetan euskaldunok ez dugu gure hizkuntza bilatu behar, gure kontaketa ñimiñoa agertzen ez delako. Huts bat baino ez gara iruditegi kosmopolita honetan. Abisua eman zigun Joxe Azurmendik bere “Manifestu atzeratua” olerkian: “Ez, ba, bilatu kondaira unibertsalen liburu handietan gure inperiorik. Aginako zero bat zen gure inperio guztia”.\nKanpoko teleteknologien, infografien eta liburu elektronikoen garaian gure hitza hutsaren hurrengoa besterik ez da, baina mapa globalaren zirkulu honetatik libre gara menpeko perpausen esfera hustu dezagun. Ahalegin honetan euskaldun ororen hitzak axola du. Aginatik ez dago dena egina.


Claudia Schiffer eta ArtDeco\nKosmetika marka eta produktu aukeratuenak eta aurreratuenak ditugu zuretzat.\nLuzarorako emaitza naturala eskaintzen dizun betileak banaka lantzen dituen azken orduko mikropigmentazio teknika eskaintzen dizugu.\nLarruazalaren babes naturalaren bizkorgarria inguruneko kutsaduraren aurka. ESKAINTZA Kremadun serum-a opari.\nGermaine de Capuccini kutxaduraren aurrean\nGermaine of Capuccini\nSENSES ASLAN SPA\nEkialdeko filosofian iradokitua, Sense Asian Spak gorputza eta burua bateratuz, bainua ongizate oasi bihurtzen du.\nLurrinak I Sentsazioak I Ongizatea\nGemes Estetika gaztetasuna eta itxurarik onena mantentzeko errekurtsoz beterik duzu. Eta zerbitzu pertsonalizatua\nOkerren bat dagoenean zuzentzeko erabiltzen den teknika\nEgiozu aurre ile-dentsitate ezari.\nUrte osoa da opari on bat egiteko unea.\nGizon nahiz emakumeentzako emaitza ezinhobeak depilazioan.\nINSERT INTO `useronline`(`timestamp`, `ip`) VALUES('1590842442','18.206.187.81')


On Kixote Mantxako. Bigarren Zatiko 18garren atala\nLongain Orlegiko Zaldunaren etxean edo gazteluan On Kixoteri gertatu zitzaionaz, beste bere gisako zer nabarmen batzukaz.\nOn Diego Mirandakoren etxea, baserrietakoak bezala, On Kixoteri zabala iruditu zitzaion; armarria ( berak "mazmarro" dio) harri lakarrez landua, ate nagusiaren goialdean zuen, ataburutik goraxeago hain zuzen; goiñubea ( gure "janaritegi") lorioan, atarian ardandegia (honegatik "soto" ziotson atariari ) eta bertan upa asko inguruan bilduak, gainera Toboson eginak eta bertatik ekarritakoak zirelako, Dultzinea itxuraz aldatua eta sorgindua zena gogora eraugi ziotenak; hasi zen, honetaz, hasperenka, eta zer zioen, noren aurrean zegoen, ohartzeke, honela mintzatu zen:\nOi, zer gozoak, ordu txarrean nik aurkituak\nJainkoak nahi zuenean gozo-alaituak!\nOi upa tobosoarrak, nire saminaren zerik gozoena gogora ekarri didazuenak!\nEntzun zion hau On Diegoren seme ikasle olertizaleak, amarekin bat harrera egitera jalgi zitzaionak, eta bai ama bai semea On Kixoteren tankera bakana ikusita oso harritu zitzaien; jaitsi zen berau Rozinanterengandik, eta gizatasun handiz, eskuen eske mun egite aldera hurreratu zitzaien, eta On Diegok:\nHar ezazu, andere, abegi onez On Kixote Mantxako jauna, zure aurrean duzun hauxe, zaldun ibiltaria bera eta lurbiran dagoen ausart-zogiena.\nKristina zeritzon andere hak amoltsuki hartu zuen, gizalegezko harrera eginaz, eta On Kixotek esaera zuhur neurritsuez erantzun zion; honelaxe egin zuen ikaslearekin, eta beronek On Kixoteri entzunda, zuhurtzat hartu zuen, eta hitz zorrotzekotzat.\nHonaz gero, idazleak On Diegoren etxearen zertzelada guztiak marraztu zituen, gapare nekazari aberatsen baten etxeak ohi dadukana begitaratu zigun; baina kondairaren itzultzaileak halako ñabardurak eta antzeko huskeriak isilean edukitzea hobe zuela uste izan zuen, kondairaren mamitik, asmo nagusitik alegia, aldentzen zelakoan edo; azken batean, honek egian du indarra, aiko-maikoan ez beste.\nOn Kixote gela batera sarrarazi zuten, Santxok iskiluz erantzi zuen eta zaragoil valoniar hutsean geratu zen gerritik behera, eta orkatz-larruzko jipoi gerritik gora, iskiluen uherraz edo zoldaz guztiz mazkildua: lepoa valoniar tankerakoa zen, ikasleen artean ohikoaren antzera, amirun eta korapilo-sarexka bagekoa; bortzegiak datil-karakoak, oskiak ezkoz ongi bustiak. "Tahali" batean esekita zeraman ezpata ederra gerrian lotu zuen, eta, aspaldi handian giltzurruneko minaz ibili omen zelako edo, mihise nabar mehe onezko "herreruelo" batez soina estali zuen, kapilotx-motx antzeko batez alegia; ez, ordea, hori baino lehenago, bost edo sei pazia bete urez (zeinbat ote ziren zehatz esatean zalantzak dagoz) burua eta aurpegia ikuzteke. Ura, honez gero, gazuraren antzeko margoa harturik geratu zen, Santxo gozozaleak gaztanbera beltzak erosi eta egin zion "opariari" esker, jakina, nagusia zurbil-zurbildu zuen hari. Halako janzkerarekin, gizabidez eratsu-eratsu, txairo antxean, jas handian, On Kixotek beste gela baterantz irten zuen. Bertan itxaroten, mahaiak ipini artean itxaroten, ikaslea zegokion, solaserako gerturik. Hain arrotz handiki urena etorrita, Kristina andereak bere etxerako etorle guztiei eder egiten bazekiela, nor-nahi gozarotzen ahal zuela erakutsi nahi zuen.\nOn Kixote iskiluz eranzten ari zeino, On Lorentzok (hauxe On Diegoren semea) aitari honela esan zion:\nNor dela esanen dugu berorrek, jauna, etxera ekarri digun zaldun hau? Harritu ere, ama eta biok, horren izenak, itxurak eta zaldun ibiltari dela esateak harrituta utzi gaituzte.\nEz zakiat, seme, zer esan – erantzun zion On Diegok –, zororik handienak, munduko zororik handienak egingo ez lituzkeen zerak egiten ikusi diat; eta ondoan, hain esaera zuhurrak esaten ere, halako eginak gezurtatzen baitituzte, egindakoak deuseztatzen dituzten esanak, alegia: mintza hakio hi, hitz egiok eta dakiena hazta ezak, aztertu egik eta, zuhurra haizenez, hik jakinen duk haren zuhurtasuna ala zentzubagekeria epaitzen. Egia esateko, nik neronek zorotzat hartuago diat zuhurtzat baino.\nHau entzunda, On Lorentzo, solasguran, On Kixoterengana hurreratu zen, hitzaspertu bat egiteko asmoz, eta bien arteko elkarrizketan On Kixotek darauntso:\nOn Diego Mirandako jauna, berorren aita, berorri buruz mintzatu izan zait eta trebe dela trebe esan dit, burutsua oso, olerti gaietan batez ere, berori olerkari handia dela, den beste ere.\nOlerkari, esaterako, izan naiteke, izan – On Lorentzo erantzunez – ; baina, handi, ez eta hurrik eman ere. Olertizalea naizena egia da, nolabaitt, olerkari onei irakurri ohi diet; baina handi esateko bezainbestekoa ez, nire aitak esan badu ere.\nApaltasun horri on daritzot – On Kixote berriro – ; olerkari apalik ez ohi dago eta; harroputz asko bai, ordea, lurbiran denik onena bera dela eritzia.\nArtalde gehienetan zurien artean ardi beltzen bat – darantzuio On Lorentzok – , izanen da, bada, bat edo bat, halakoa dena, izan, eta hala ez eritzi bere buruari.\nGutti – On Kixotek harzara – ; baina, esan berorrek: zein bertso darabil esku artean, berorren aitak esan baitit urduritto eta gogoetatsu ibilarazten duela halakoren batek? Bertsondo baten asmoetan baldin badabil berori, ni nau "glosa" egiten aditua eta horretaz zer edo zer jakitean poz nuke; literatura delako horretan sari-zun balebil, har beza berorrek, ondo bidean, bigarraneko saria; lehenengokoa beti "pertsonari" emaiten baitzaio, nor den eta nolakoa den, mesede edo ordain antxean; bigarrena, ordea, justizia hutsezkoa izan ohi da, zuzenbidez irabazia esan nahi dut; eta hirugarrena, honetaz, bigarren bihurtzen da; eta lehenengoa, ostera, honen hariaz, hondarrean, hirugarren izanen da, unibertsitateetan emaiten diren lizentziak diren eran: hau dena dela ere, "lehen" izenondoa daramana "pertsonaia" handia da.\nOrain arte – diotso bere buruari On Lorentzok – ezin nezakek zorotzat har: goazemak aurrera.\nBerori eskolatua dela, ikasia, iruditzen zait : zein jakintza ikasi du?\nZalduntza Ibiltariarena – darantzuio On Kixotek – , Olertia bezain ona dena, eta are bi xehe hobea ere bai.\n-\tNik ez dakit zer zientzia den hori – On Lorentzok berriz ere – , orain arte ez zait horren berririk heldu.\nBada, jakintza honek – On Kixotek dagi hitz – bere baitan munduan diren jakintza guztiak ditu biltzen, zeren horretan diharduenak lege-aditua behar du, banapen- eta truke-legeetan jakitun izan behar du, bakoitzari berea eta ondo datorkiona emaiteko; teologoa ere behar du, hau da, "urtzi-ikerlari", non edo non hala eskatuz gero zin egin duen kristau-legeaz, argiro eta garbiro, jakitera eman ahal dezan; sendagilea behar du, sendabelar-biltzaile batez ere, edozein bazterretan egonki, lekaro ala oihan, zauriak sendatzeko on diren belarrak idoro ditzan, ez baitu ibili behar zaldun ibiltariak, han-hor-hemen, nork sendatuko bila; astrologoa behar du, beste zeinbaiten hitzetan esateko izarlari, izarrei begira eta gauaren zein alditan dagoen jakin dezan, zer ordu den jakiteko alegia, eta lurbiraren zein aldetan edota zein ingurunetan dabilen antzeman ahal izaiteko; matematikak ere jakin behar ditu, txatan-txatan hauen beharra ukanen duelako; eta, oro har, "birtute" on guztiez, direla jainkoarekikoez direla gizakiekikoez, apaindua behar izaiteaz gain, ttikikerietara jaitsiz, zera ere gehitzen dut, igeri egiten jakin behar duela Nikola edo Nikolao "arrainak" omen zekien eran; zaldia gailaz janzten jakin behar du, "perratu" esan nahi dut, esertzekoa eta burukoa uhalez lotzen ere bai; eta berriro lehengora itzuliz, Jaungoikoari eta bere andereari eginiko zinari eutsi behar dio; gogorapenetan xahua izan behar du, hitzetan garbia, eginetan zabala, ekintzetan ausarta, lanetan saiatua, behartsuekin emankor, eta, azkenik, egiari eutsia, bizia galdu behar baldin baleza ere honegatik. Honelako handitasun zein ttikitasun askorekikoa behar du zaldun ibiltariak izan. Hona hemen, bada, On Lorentzo jauna, eta iker beza berorrek, zaldun ibiltariak ikasten duena eta jakin behar duena, ea erkatu ahal den, inola ere, "gimnasioetan" edota bestelako "eskoletan" irakasten dituzten ikasgai handinahi horiekin.\nHori horrela bada – On Lorentzok hitza hartuz – , ororen gainekoa da, nik uste, jakintza hori.\nNola dio hori horrela bada? – On Kixotek.\nNik zera esan nahi dut – diotso atzera On Lorentzok – , zalantzan nagoela, hots, ez baitut sinesten inoiz egon ez orain ere zaldun ibiltaririk dagoenik, horrenbeste onbidez apaindurik.\nAskotan esan izan dut eta oraintxe berriz ere – On Kixotek berriro – : munduko jende gehienak zaldun ibiltaririk egon ez dela uste du; eta nik hemen hitzetik hortzera ez dut berori askoren oker horretatik jalgiarazi nahian astirik galduko, alperrikako lana izan liteke eta -nik atunez ondo ikasitakoa dut hau-, baldin, ene ustez, zeruak, mirariz, egon bazegozela eta egon badagozela aditzera eta jakitera emaiten ez badie sineskogorroi. Zeruari, baina, otoi eginen diot, okerretik jalgiarazita, zaldun ibiltariak zein ongile, zein beharrezko izan ziren ulertu eragin diezaiontzat, aurreko mendeetan bereziki, eta oraingo aldiotan ibiliko balira zein eragingarri izanen liratekeen: orainetan, ordea, nordinen bekatuak direla bide, nagikeria, "auherkeria", txibizkeria, mizkinkeria, eta atseginkeria nagusi dira.\nGure arrotz honek ospa egin dik – diotso honez gero bere buruari On Lorentzok, ostera – ; baina, dena dela, zoro bulartsua duk, eta ni, berriz, txoro tentela nintekek sinetsiz gero, horrelakotzat hartua ez banu.\nHemen amaitu zen elkarrizketa, jatera deitu zietela eta. On Diegok, orduan, semeari galdetu, ea arrotz harengandik zer ateratu ote zuen garbiro, eta erantzuna honela:\nLurbiran diren atxeter edo sendagile guztiek, baratari onekin batera, ez dute haren zorotik jalgiaraziko: zoro nahas-mahastua da, aldarte argitsuak dituena.\nJatera joan ziren, eta janaria, On Diegok etxerakoan esan bezala, bere mahaikideei eman ohi dien halakoa izan zen: garbia, ugaria eta "jan-nagizukoa". Alabaina, On Kixote, hango isiltasun liluragarria, etxe osoan zegoena, kartusiarren monasterioren batean lasokoa sumatuaz poztu zen, gehien bat. Mahaiko zamauak bildu baikoz, bada, Jaungoikoari eskerrak emanda, eta eskuei ura, On Kixote, gartsuki, On Lorentzori bertsoak esateko eskatu zitzaion, olerti-sariketarakoak hain zuzen, eta azken honek honela erantzun zion:\nOlerkariak badira euren neurtitzak esateko eskatzen zaienean uko egiten dutenak, eta ez eskatzean goragale bezala egozten dituztenak, ni hauen antzekoa izan nahi ez, eta bertsondoa entzunarazten hasiko naiz, ezein saririk jasotzeko usterik bage; neure buruaren adimena bizkortzeko asmoz eta ez bestez egin dut eta.\nNire adiskide zintzo eta zuhur batek – dio On Kixotek – olerkien ondoetan inork nekatu beharrik ez zuela zioen, eta zeragatik zioen, bertsondoa inoiz ere olerkiaren mailara iristerik ez zegoelako, han zuzen, eta, gutiz gehienetan, olerkiari zegokionetik at, beste asmo batekin, alderatzen zelako gora etsi behar hori; eta, bestalde, bertsondoen legeak oso zorrotzak, hertsiegiak izanki: ez dute galderarik eramaiten, ez omen ez ei, ez dute aditza izen bihurtzen, ez dute esanahia makurtu behar, eta beste honelakotsu lotura nahiz estura asko dute bertsondoek, berorrek jakin dakizkienak.\nZinez, On Kixote jauna – On Lorentzo mintzo – latin txarrean atzeman nahi nuke berori baina ezinezko zait, horren leun eta limuri dagienez aingira bezala atz artetik ihes egiten dit eta, itzuri egiten zait.\nEz dut ulerretan – On Kixoteren hitzak – itzuri esateaz berorrek zer dioen edo zer esan nahi duen.\nUlerrarazten saiatuko naiz – darantzuio On Lorentzok – ; egon bedi adi berori, bertsoak eta bertsondoak entzuteko, hona hemen:\nNire zena balitz dena\nlaster izanen dena\ngeroa da lehena\nDena badoa azkenik\nAsturuk eman ona\njoan zait et'itzuliko denik\nez baitut uste, ni hona\nhemen galdez zoriona\nbihur nahiz nintzena\nzelakoan bainago ni\nlehenaz goza ainendi\nEz dut goza nahi besterik\nez 'ta ospatu ere\ngurenda ez garaipenik\nnintzena izan guraz\nlehena baitut maite nik\nitzul niri lehena\nez geroa uko baina\nizan dakidan oraina\nJoan doa bai zein laster\nmunduan bazterrik bazter\nberdin azkar badoa\naldia beti ter-ter-ter\nAtzo izana zena\negun "jada" ez dena\ngaur izan datekeena\nbihar bihur, bai, dena\nHau ez da ene bizia\nbizitza bada ere\nbizian hilez guzia\ngalduz baitoa neure\nbehin zen behinena\natzo zen gaur ez, geroa\ngeroa da erroa\nBertsondoa On Lorentzok bukatu eta On Kixote zutitu zen, eta oihu antxean ozenki, On Lorentzori eskuin eskuz helduta, honela mintzatu zen:\nBegoz, arren, Zeruak goi-goietan, ene mutil emankor, ludi osoko olerkaririk onena berori delako! Ereinotzez koroatua behar luke egon, sari bikainez buruntzatu behar lukete buru hori ez Ziprek, ez Gaetak, Atenasko "Akademia" guztiek baizik, gaur-egun egon balitez, eta gaur den egunean dagozen Paris, Bolonia eta Salamankakoek! Nahi dakiola Zeruari, baldin berorri aurreneko saria ken balieziote, hauxe egin lezan edozein epaile Febok geziz joitea, eta Musak inoiz ere sar ez daitezela urliaren etxeko atarirean barrura. Esan, jauna, nahi badu, bertso nagusiren bat, neurtitz landuren bat, berorren asmamen miresgarria ikertu nahi baitut, heindu eta neurtu nahi baitut.\nEz omen zen gutti harrotu, bada, On Lorentzo, hoilatu bai biziki ("oilartu" ez esatearren) On Kixoteren gorespenok entzunaz, zorotzakotua bazuen ere! Oi lausenguaren indarra, zein hedakorra haizen, zein itsaskorra, hire muga ezin itxizkoetan barrena! Oi gorazarreen atsegina, oi elesarien hots gozoa! Hau egia hau ondo asko baieztatu zuen, orduan, On Lorentzok, On Kixoteren eskaerari eta gogoari men eginaz, eta honako hamalaurkun hau oguziz, Píramo eta Tisberen alegia edo ipuinari ekin zitzaion, honela:\nMaitasunarena beti da mehar\nsasiz betea, arantzazko bidea\nZipretik jalgia halakoxea\nTisbe Píramoren bularrean zehar\nHormak sendoak gaindituz isilik\nmehaka meharretan zehar-barrena\nmaite-nahiak horixe du onena:\nbihotzila berpizten du nahiz hilik\nNahia ordea neurriz gainekoa\nneska huts harena; Herio hara!\nmaite-gogoa sarri da otoitza\nBiak batera, hau harritzekoa!\nHil, ehortz eta berriz bizitzara\nezpata, hilobia, oroitza.\nBedeinkatua izan bedi Goiko Jauna – dirautso On Kixotek hamalaurkuna entzunda – hainbat eta hainbat olerkari hiroturen artean, berorrengan olerkari osotua ekusi baitut, ene jauna, hamalaurkun horrek aditzera eman didanez!\nLau egunean egon zen On Kixote, axal-apainetan, On Diegorenean, bitsetan bezala, eta gero, joaiteko baimen eske , etxean hartu eta eman zioten abegi ona eskertu zien; ez zuen on, nonbait, zaldun ibiltariek luzaz egonean egoitea, txibizkerietan, eta hatsaren gainean gelditzea; berari zegokion iharduera egitera joan nahi zuen, borroka bila, alderdi haretan ugari egon ohi zena, omen. Hala behar zuen, antza, Zaragozara zaldun-jokoetara baino lehenagoko astia, nolabait, bete. Lehenik eta behin, Montesinos-en haitzulora sartu behar zuen, berau, aurkientza haietan izen larriko ekintza liluragarrien egile aiputsua zen; "Ruidera" (gehienek "zaratatsu" diotena) delako zazpi zingiren benetako iturburuak non zegozen zekiena bera. On Diegok, semearekin bat, halako erabaki ohoretsu harengatik ele zuri asko egin zion, elesariz, eta etxetik behar zuen guztia hartzeko esan zion, euren ondasunetik nahi beste eraman zezan, ahalik hobekien eginen ziotela mirabe, azken baten, beraren nor ausartaren ausardiak eta beraren iharduera edo biziera hain dedu handikoak haretara behartzen zituela eta.\nHeldu zen, azkenean, joaiteko eguna, On Kixoterentzat egun alaia Santxo Pantzarentzat zen bezain ilun eta ondikozkoa, zeren berau oso ongi baitzegoen On Diegoreneko ugaritasunean, eta, honetaz, ez zuen itzuli nahi oihanetan ala basabazterretan ohi den gose edo baraualdira, eta bere asto-zorro meheetan zegozen hondakinetara. Hau honela, bada, ahal zuen oparoki hornitu eta bete zituen; On Kixotek, azken agurretan, On Lorentzori hauxe ziotson bitartean:\nEz dakit behin edo behin esan ote diodan berorri, eta esan badiot berriz ere esanen diot, ezen, berorrek nahi balu, Ospe-ren "tenplu" gaitzera igotearren, lana edo nekea arindu eta bidea laburtu, Olerti-ren inda edo bidexka meharttoa alde bat utzi besterik ez duela egin behar, eta Zalduntza Ibiltariaren mehar-meharra hartu behar duela, berau nahikoa baita, bertatik bertara enperadore izaitera iristeko.\nEsaerokin bat, On Kixotek bere zoroa guztiz agerian utzi zuen, eta ondorean, esan zituenak esanda areago, honatx:\nJaungoikoak badaki, jakin, On Lorentzo jauna neronekin eraman nahi nukeela, bidean goazelarik, nolatan nordinei barkatu behar zaien irakats diezaiodan, eta nolatan harroputzei ostikoka egin eta oinperatu behar; honelaxe behar du egin nirea bezalako biziera beretzat hartu duenak; baina, berorren adinari ez dagokionez, eta hartu duen langintza goresgarri horren xedearekin bat ez datorrenez, hauxe baino ez diot berorri esanen, oharzurrian : olerkari izanik, ospetsua nahi badu, izan bedi besteen gardiari berorrenari baino eutsiago; izan ere, ez da aitarik ez amarik lurbiran bere umeari itsusi daritzonik, eta adimen onekoen artean uste ustel hau are arinago ohi dabil.\nHau entzunaz, aita-semeak harritu eta berrarriturik geratu ziren, On Kixoteren esaera hala zuhur nola zentzubage haiek guztiak entzunda; harri eta zur, bestalde, haren borrokarako grina, haren txar izan zitezkeen arren on eritzitako zorien bila joan behar sutsu hura ikusita. Berriz ere lehengo eskaintza-eskaera berdinak elkarri egindakoan, gazteluko anderearen baimena jasorik, On Kixote eta Santxo, Rozinanteren gainean bata astoaren gainean bertzea, ibilian hasi ziren.


Zomorro aseezinaren ibilbidea - Elhuyar Aldizkaria\nZomorro aseezinaren ibilbidea\nKaribeko Granada irla bisitatu duen zomorroak landareei eraso egiten dio eta aseezina da. Itxura guztien arabera, Afrikatik heldu omen da. Ikerlarien iritziz berriz, zomorroaren ibilbidean Granada geldiune labur bat baino ez da izan eta hedatzeko asmoa du.\nKaribeko Granada irlara iaz ezustean iritsi zen bisitaria lehenbailehen kanporatzeko berebiziko ahaleginak egiten ari dira, baina orain arte ez dute deus lortu. Bisitaria ezezaguna zen guztiz, baina hilabete hauetan berehalako ospea lortu du Granada osoan eta baita inguruko irletan ere. Bisitaria landareei eraso egiten dien zomorro aseezina da eta itxura guztien arabera, Afrikatik heldu omen zen Karibera.\nGeroztik sekulako triskantza eragin duela diote Granadako Nekazaritza Saileko arduradunek: 1995ean 60 milioi dolar inguruko kalteak eragin zituen, hau da, Granadako barne produktu gordinaren laurdena zomorroak “janda” galdu zuten.\nIkerlarien iritziz, zomorroaren ibilbidean Granada geldiune labur bat baino ez da izan eta aurki Karibe osora hedatzeko ahalegina egingo omen du. Horretan bederen huts egin dezan, gerra bizian ari dira nekazariak eta biologoak. Berriki jakin ahal izan denez, 70ko hamarkadan antzeko izurritea gertatu zen Afrikan eta orduan bizkarroi batez baliatu ziren zomorroari aurre egiteko.\nAlabaina, ikerlariak ez datoz bat Granadako izurritea gerarazteko erabili beharko litzatekeen bizkarroia zein den esatean. Tamalez, esamesaka galdutako hilabeteak ezingo dira berreskuratu.


Astebete atzeratu dute Patxi Olidenen omenaldia - Orio - Karkara.eus\nAstebete atzeratu dute Patxi Olidenen omenaldia\nMikel Eizagirre 2022-06-22 15:30\nOstegun honetarako jarri zuten omenaldirako hitzordua Orioko Surf Taldeak eta Udalak, baina uztailaren 1era pasatu dute ekimena, eguraldia dela-eta.\nPatxi Olideni omenaldia egitekoak ziren hondartzan ostegun honetan, baina eguraldiaren ondorioz astebete atzeratu behar izan dute. Orioko Surf Taldeak eta Orioko Udalak antolatu dute omenezko ekitaldia. Surf taldeak hondartzan duen lokalaren kanpoaldean Danbolin-en omenezko bi mural jarriko dituzte, eta horiek inauguratzeko xedearekin finkatu ostegun honetarako hitzordua.\nEguraldi iragarpena txarra dela iritzita, ordea, uztailaren 1era atzeratu dute ekitaldia, ostiralera. 20:00etan izango da, Orioko Surf Taldearen lokalaren kanpoaldean. Ondoren, mokadua eskainiko zaie bertaratzen direnei. Ekitaldira gerturatzeko deia gonbidapena egin du Orioko Surf Taldeak, "Danbolin omendu eta uda ospakizun giroan hasteko".


Nire bezeroetako bat salmenta aurkezpenak egitera bidean da eta gomendio bat eskatu dit ordenagailu eramangarriaren eranskailuak bere ordenagailu eramangarriarentzat eta bere bezeroekin eta bezeroekin uzten duen moduan. Egia esango dut eranskailuak linean eskatu ditudala eta inoiz lortu ditudan kalitate handiko eranskailu bakarrak prezio onean eta buelta bikaina eman dudala Pegatina mula.\nAukeratutako gakoa, txikitu gabe eta nahaspila erraldoi bihurtuz erraz ateratzen den eranskailua da. Gailu eta edukiontzi berriak erosten ditut etengabe, eta askotan nire zaharrak oparitu edo saltzen ditut. Eranskailu merkea baduzu, ia ezinezkoa da kentzea produktu kimiko egokirik gabe. Sticker Mule-k beti, urte batzuk geroago, zati polit batean zuritzen diren eranskailuak bidaltzen ditu. Uste dut haien eranskailuen kalitatea eta itsasgarriaren arteko konbinazioa dela oso polita egiten duena.\nPegatina Mandoa: Pegatina Pertsonalizatuak\nPegatina mula eranskailuek laminatu berezi bat dute, haizearen, euriaren eta eguzkiaren argiaren aurrean babesten dituena. Ontzi-garbigailuan sar ditzakezu eta berri itxura atera diezaiekezu.\nPegatina mula inprimatutako produktu pertsonalizatuak erosteko modurik azkarrena eta errazena da. Eskatu 60 segundotan eta zure diseinuak eta ilustrazioak eranskailu pertsonalizatuak, imanak, botoiak, etiketak eta bilgarri bihurtuko ditugu egunotan. Linean doako frogak eskaintzen dituzte, doako mundu osoko bidalketa eta itzulera bizkorra.\nPegatina mula binilozko eranskailuak, ebakitako eranskailuak, eranskailu zirkularrak, laukizuzeneko eranskailuak, eranskailu karratuak, eranskailu obalatuak, eranskailu eranskailuak, eranskailuen orriak, musukatutako eranskailuak, transferentzia eranskailuak, izkinako biribilkatutako eranskailuak, eranskailu argiak, zinta pertsonalizatua, etiketa banatzaileak, imanak , botoiak eta baita biltzeko zinta ere.\nEskatu eranskailuak segundotan eta jaso doako lineako frogak, doako mundu osoko bidalketa eta itzulera bizkorra.\nErosi eranskailuak orain\nTags: eranskailurik onenak lineanbumper eranskailuakbotoiakzirkulu eranskailuakpegatinak garbituzinta pertsonalizatuahil ebaki eranskailuakeranskailuak moztutamusu moztu eranskailuaketiketen banagailuakordenagailu eramangarri larruakimanakobulu eranskailuaklaukizuzen eranskailuakizkinako eranskailu biribilduaktelefonoaren azalakkarratu pegatinakeranskailu musu ebaki eranskailuakeranskailu mandoaeranskailuen orriakpegatinaktransferitzeko pegatinakbinilo eranskailuak


'Txapeldun'. esfortzuaren gaineko lana estreinatuko dute Szenatokian, domekan - Durango - Anboto.org\nAnboto 2014-12-06 10:00\nIazko antzerki maratoiko partaideak. Argazkia: Gerediaga elkartea, Txelu Angoitia\nHelburu bat lortzeko egiten den esfortzuaren gaineko lana da Txapeldun. Eneko Balerdi dantzaria izango da ikuskizuneko protagonista, eta koreografietarako musika Kepa Junkerak konposatu du. Abenduaren 8ko estreinaldian, Junkera San Agustinen izango da, eta zuzenean joko du soinua. Ikuskizuna 19:00etan hasiko da.\nAntzerki sustapenari buruz\nKafie eta berbak izenburuagaz, zapatu eguerdian solasaldirako tartea hartuko dute Szenatokian. Aurten, euskarazko antzerkia bultzatzeko ekimenen gaineko mahai ingurua prestatu dute EHAZE Euskal Herriko Antzerkizale Elkarteak eta San Agustin kulturguneak.\nGiro informalean egingo dute solasaldia. Batetik, produkzio berriak sustatzeko Zubi eta Mugalariak egitasmoen antolatzaileak izango dira, eta, bestetik, aurten ekimen horien laguntzagaz martxan dauden antzezlanak eskainiko dituzte. Zubiren laguntza Lauka taldearen Amodioaren ziega lanak lortu du aurten. Donostia 2016ren barruan dagoen Mugalariak programak, berriz, honako lan hauei lagundu die: Artedramaren Etxekoak, Dantzazen Txoriak, Eliraleren Sartie-ka, Rouge Elearen Zuek, eta Itziar Eliasen eta Izaskun Arandiaren Eskutitzak.\nDomekan, antzerki pieza zatiak ikusteko aukera egongo da Szenatokian. Tradizio bihurtzen dabil formatu hau. Eguerdian, 12:00etatik 14:00etara, lau antzezlanen zatiak ikusi ahalko dira. Ordu laurdeneko zatiak izango dira, eta lanen artean sortzaileekin berba egin eta mokadu bat egiteko aukera egongo da. Arratsaldean, 18:00etatik 20:00etara, beste lau lanekin osatuko dute antzerki maratoia.\nTalde amateurrek zein profesionalek erakutsiko dituzte euren lanak. Tartean, Atx taldeak Arren ganbara eta emeen sotoa lana aurkeztuko du goizean; Eneko Sagardoy aktore durangarrak parte hartzen du talde horretan.


hodei guztien gainetik...: Aillary (2215m), Arlet (2207m)\nAillary (2215m), Arlet (2207m)\nIRTEERA: Parking de Lamourane (1182m)\nZAILTASUNA: Errexa (F).\nLamourane - Refuge de Arlet (Vallon de Beloncetik) : 4 ordu eta 30 minutu\nRefuge de Arlet - Aillary - Arlet - Refuge de Arlet : Ordu bat eta 30 minutu\nRefuge de Arlet - Lamourane (Vallon de Baraletetik) : 2 ordu\nNafarroa Beherea eta Zuberoako probintziak zeharkatu behar dira. Donibane Garazi, Lartzabale, Maule eta Atharratze herriak pasata, Montori herrian utziko ditugu Euskal Herriko lurrak. Lanne en Baretous herrira ailegatuko gara hurrena eta herri hau pasata eskuinetara Arette herrira doan bidegurutzea ikusiko dugu. Bertara joanen gara. Arettetetik Issor herrian barrena, Aspeko bailarara iritsiko gara. Behin hemen, Zaragozako norabidea hartuko dugu eta aitzinera segituko dugu Somporteko tunelera iritsi arte. Urdos herrira ailegatu baino lehen, eskuinetara, Baraleteko zentral elektrikora doan errepidetxoa hartu behar da. Bertatik segiko dugu bukaeran dagoen aparkalekutxoraino.\nUztaila ailegatu da, mendietako elurrak urtu dira eta eskiak botengatik aldatu ditugu. Aldatu ez duguna bailara da. Bertze behin ere, Aspeko bailara ederrean barneratu ginen Arlet ingurua ezagutzeko. Tontor garaienetatik urrun, kolore ederreko paisaia ederrak eskeintzen dizkigu inguru honek. Aspeko txoko politak ezagutzen segitzeko leku aproposa.\n11:52 : Parking de Lamourane (1182m)\nCandanchu inguruan gaua pasa ondotik, Aspe bailaran barrena gure ibilbidearen irteera izanen zen puntura hurbildu ginen. Asmoa, Arlet ingurua ezagutzeaz gain, Baralet eta Belonceko errekak ezagutzea zen. Aspeko bertze eremuak bezala, nekazal giroko etxolaz jositako larre ederrak dira. Lehen egunean aparkalekutik atera eta Baraletko bailaratxora sartu ordez, Angreouko lepotik Beloncen barrena igoko ginen Arleteko aterpera. ondoren bertan gaua pasata, inguruko menditxoak egin eta Baraleteko bailaratxotik ibilbide zirkular ederra ixteko.\nAparkalekutik goiti, iratze-leku maldatsuan barrena Angreouko leporantz abiatu ginen. Bidean Aspeko bailarako txoko ederren ikuspegi bikainaz disfrutatu ahal izan genuen. Argazkian Urdos herria eta goitiago, Larryko zirkua. hurrengo negurako derrigorrezko bisita.\nHau ere, bertze helburu bat: Sesques mendia, azpian Chemin de la Matureko pasabide ezaguna duena.\nGibelean paisaia ederra utzi genuen.\n12:28 : Col de l'Angreou (1454m)\nLehen izerdiak botata, Baraleteko eta Belonceko errekak bereizten dituen lepo honetara ailegatu ginen.\nHemendik pagadi ederrean barrena Belonceko bailaratxora jaitsiko ginen.\nJaitsiera gozoaren ondotik, berriz ere goiti. Belonceko ingurune politak ordea metroak modu lasaiean irabazten uzten digu. Urrunean Aillaryko tontorra ikusten genuen jadanik.\nAspeko inguru guztiak bezala, hau ere abeltzaintza mundukoa da.\nGibelean Pene d'Udapet mendia utzi genuen.\nEta poliki-poliki errekaren ezkerraldetik metroak irabazten hasi ginen.\nLaster sartuko ginen berriz ere oihanean. Hemendik aitzin aldapa tentetuko zen nabarmen. Bidexka hainbat zatitan zatitzen momentu batzutan baina denek leku berera eramaten dute.\nHortassyko etxolaren inguruan oihanetik atera eta malda berriz ere eztitzen da.\nBelonceko errekaren ikuspegi ederra genuen puntu honetatik. Ez zen aunitzik gelditzen gure lehen eguneko helburua zen Arleteko aterpera ailegatzeko.\n15:18 : Refuge de Arlet (1986m)\nHorrela, lasai-lasai aterperaino ailegatu ginen. Eremu politean kokatuta dago aterpea izen bereko lakuaren bazterrean. 44 lagunentzat du lekua eta ongi jaten da. Erreserba baieztatu, eta arratsaldea aterpearen barnealdean pasa genuen lainoa zela eta kanpoan dexente freskatu baitzuen. Zazpietan afaldu eta bederatziak aldera lotara, biharamunean goiz ernatuko baikinen.\n5:45 : Refuge de Arlet (1986m)\nGoizeko bortz eta erdietan jo zuen iratzargailuak. Beroa zela eta lo aunitzik ez genuen egin egia erran. Jantzi, motxila prestatu, zerbait jan eta goiti abiatu ginen. Helburua, gosaldu baino lehen Arlet eta Aillary mendiak igotzea zen. Egusenti bikainak eman zigun ongi etorria,\nLehen argi izpiek Bisaurineko ipar aurpegia erakusten ziguten, oraindik elur lauso batzukin.\n6:11 : Aillary (2215m).\nTita batean, Arleteko lepotik pasa ondoren Aillaryko gailurra zapaldu genuen.\nLuze egon ginen bertan eguzkia ateratzeko zai.\nAterpea eta lakua Aillaryko gailurretik. Benetan merezi duen lekua dudarik gabe!\nLehen eguzki izpiek Bisauringo gailurra argitzen zuten.\nBaita Castillo d'Acher, Peñaforca eta Alanoak ere.\nAillaryko gailurra gibelean utzi eta ertzean barrena Arletera abiatu ginen. Ertz erreza da, baina puntu batzutan trepada txikiak egin behar dira eta hitoak ongi segitu behar dira bide errexena hartzeko.\nIrudian Aillarytik (punta gorria duen mendia) ibilitako ertz guztia eta aterpe iingurua.\n7:36 : Arlet (2207m)\nHorrela ttipi-ttapa eguneko bigarren helburura ailegatu ginen.\nTartetxo batean bistetaz gozatzen egon ondotik beheiti abiatu ginen, aterpean gosaria zortzi eta erdiak arte ematen baitzuten.\nBerriz aterpera bueltan, ederki gosaldu, gauzak bildu eta beherakoari ekinen genion.\nIngurune eder honi agur erranez.\nMidi handia zaindari genuela.\nBeherakoan Montagne de Banasse deitzen den zonalde polita gurutzatu genuen. Belardi zabalez osatuta dago, ehundaka ardi eta behiren gozamenerako. Bertan kokatuta daude Lurbe eta Gourgue Sec etxolak.\nPuntu honetan, Espelunguere eta Lamouraneko aparkalekuetara doazen bideak bereizten dira. Zuzen Espelunguerekoa doa eta guk, ezkerretara biratuta Baralet jartzen duena hartu genuen.\nGourgue Sec etxola eta gibelean Espelunguereko bideak zehakatzen duen Lapachouaouko lepoa.\nHauei ez zien gure presentziak grazia handirik egiten.\n12:00 : Parking de Lamourane (1182m)\nHonela, Baraleteko bailaratxo ederrean barrena, bezperan abiatu ginen punturainoko metroak egin genituen eta bertze ibilaldi bikain bat akitutzat eman. Zenbat altxor dituen Aspek!\nAkitzeko ibilaldiko bideoa:\nEgilea: Estebe ordua: 16:12\nEtiketak: Aillary (2215m), Arlet (2207m)\nXabi "Smithy" Mujika 2014(e)ko uztailakren 30(a) 10:43\nParaje ederrak, errepor zoragarria eta "de postre" bideo ikusgarri hau. Gehiago eskatzerik ba al dago?\nOndo ibili ta eman eurreeeeeeee!!!!


Kubo Banaketa | oiartzun atez ate\n2010 Apirilak 26\nKuboak banatu eta banatu ari gara!\nMartxa onean hasi da kubo banaketa. Goizeko 09:00an hasi da eta jende mordoa etorri da etxerako beren kuboen bila. Eguraldi ederra dugu eta jendea animatu da!\nEtiketa(k): , atez ate, kubo banaketa, oiartzun, puerta a puerta


Abian da Getxophoto jaialdia - Getxo - 2018-09-04 - Hiruka.eus\nHiruka.eus 2018-09-05 09:17\nImanol Landa, Monica Allende eta Jokin Aspuru, Getxophoto jaialdia aurkezten. © GETXOKO UDALA\nGaur, eguaztenean, hasiko da Getxophoto, Getxoko Nazioarteko Irudi Jaialdia. Horretan, munduko 20 bat artisten ikus-entzunezko lanak ikusi ahal izango dira, udalerrian zehar kokatutako gune ezberdinetan, irailaren 30era arte. Oraingoan, "Gatazka-ostea, elkarrizketa berreraiki" izango da leloa. Lanok gatazka ekologikoak, politikoak eta gizakien artekoak jorratzen dituzte, baita gatazka ondorengo aldietako ondorioak eta elkarrizketa berreraikitzea ere.\nImanol Landa Getxoko alkateak gogoratu duenez, Getxophotok urtero aurreko edizioaren maila gainditzen du. Jaialdi berritzailea da, parte-hartzailea, gure herria irudiaz, eztabaidaz eta gogoetaz bustitzen duena, lehen mailako egileen sormenaz, hausnarketaz, parte-hartzeaz gozatzeko aukera paregabea eskaintzen duen jaialdia. Gogoratu duenez, "Iaz 80.000 pertsona baino gehiagok bisitatu zituzten kanpoko instalazioak eta 10.000 erakustaretoetara hurbildu ziren. Informazio guneak 5.000 bisita jaso zituen eta beste euskarrietan 3 milioi inpaktu egon ziren".\nMonica Allende jaialdiaren komisarioak esan duenez, "Getxophoton ikusizko adierazpenak jasotzen dira, eta horiek bitarteko ezberdinak erabiltzen dituzte, besteak beste argazkiak, bideoak, artxiboak, instalazioak, arte digitala eta abar, 45 herrialde baino gehiagoko artistenak. Aretoak eta barneko bestelako espazioak ahaztu gabe, erakusketa gehienak kanpoaldean jartzeko sortuak izan dira, esate baterako, kanpoko instalazioetan, fatxadetan, lorategietan, azoketan eta udalerriko beste hainbat tokitan". Horiekaz batera, prestakuntza sustatuko duten eta herritarrakaz topatzea eragingo duten jarduera ugari ere izango dira, besteak beste, tailerrak, hitzaldiak, proiekzioak, gaueko paseoak, itxialdia, zinema oheetan.. Berritasun bezala, lehenengo aldiz, Open Call nazioarteko deialdi ireki batek ahalbideratu du epai-mahai batek aukeratutako horren irabazleak, jaialdiaren egitarauan parte hartu ahal izatea. 47 herrialdetatik heldutako 280 proposamenen artean (ia 5.000 irudi), irabazlea Max Pinckers belgiarraren "Margins of Excess" izan da.\nErakusketen artean dira, besteak beste, Markel Redondoren Espainiako eraikuntza krisia, Luca Locatelliren Alemaniako iraultza energetiko berdea eta Josh Begleyren Ameriketako Estatu Batuen eta Mexikoren arteko muga. Begoñako galeriak jaialdiaren gune estrategikoa izaten segituko du, eta oraingoan, "estatua gatazkan" izeneko erakusketa kolektiboa erakutsiko du, kolonialismo espainiarrari, gerra zibilari eta Euskal Herriko lan metaforiko bati lotutako lanakaz. Jaialdiak Jump Trump instalazio satirikoa ere izango du, AEBetako presidenteari kritika egiteko.\nJokin Aspuru Getxophotoren zuzendariak esan duenez, "antolatutako jarduerak hilabete osoan zehar izango diren arren, horietariko asko irailaren 5etik 9ra izango dira, egile batzuen partaidetza eta bi esperimentazio tailer, XIX eta XXI". Mendeetako ikusizko kontakizunetan oinarrituta. Lehena Ikononautak, argazkigintzaren begirada eta materialtasuna XIX.mendean, izango da, Martí Llorens eta Rebeca Mutellen eskutik, eta bigarrena, "In between photographs", nola landu irudia aro digitalean, izenburupean eta Der Greif, Leon Kirchlechner eta Simon Karlstetter zuzendari artistikoen eskutik.\nBeste eragile eta erakundeen arteko kolaborazioaren haritik, aurtengo edizioan hurrengo toki hauetan ere erakusketak izango dira: Algortako Villamonte kultur etxean, Bilboko Rekalde aretoan eta FNAC-en eta Donostiako Kutxa Kulturan.\nJaialdian ohiko Itxialdia, "Hamaiketakoa", edalontzi-azpiko ibilbideak, eguneko eta gaueko bisita gidatuak eta zinema oheetan izango dira, besteak beste, irailaren 26ra arte, herritarrek aurkeztuko dituzten argazkiakaz batera.\nEgitarau osoa eta informazio osagarria: www.getxophoto.com


HENDAIAKO ESTADIOAK EZIN IZAN DU FLOIRAC GARAITU : KIROLETIK\nHENDAIAKO ESTADIOAK EZIN IZAN DU FLOIRAC GARAITU\n10 Ots, 2020 Hendaia, Rugby, Hendaiako Estadioa, Floirac\nHendaiako Estadioak aurretik jokatu beharreko neurketa jokatu zuen asteburuan Floiracen aurka eta hauek 3-18 gailendu ziren\nHendaiako Estadioak ezin izan zuen sailkapenean aurrerapausurik eman. Soustons garaitu eta gero, azken postuan jarraitzen zuten xuriek baina sailkapenean aurretik dituzten taldeei hurbildu ziren. Floirac garaitzeko asmoarekin irten ziren zelaira, batez ere, egoera txar honi buelta emateko asmoz, baina Floirac bigarren zatian Hendaiako Estadioa baino gehiago dela erakutsi zuen.\nLehen zatian eutsi zion talde hendaiarrak sailkapeneko bigarranerai, defentsa bikaina burutu zuten, bi taldeek zigor kolpe bat gauzatu zuten soilik. 3-3 bukatu zen lehen zatia, baina bigarrenean, Floiracek bi entsegu egin zituen eta 3-18 ezarri zuten.\nGauzak horrela, Hendaiako Estadioa sailkapeneko azken postuan jarraitzen du, orain euren arerioen jardunaldi berdinak jokatuta dituzte. 20 puntu eskuratu ditu orain arte Hendaiako Estadioak, salbazioa markatzen duen taldea bost puntutara dituzte, Saint Medard en Jallez taldea alegia.


Rikardo Arregi Kazetaritza Sariak hamar irabazle izango ditu aurten | El Correo\nZurekinRikardo Arregi Kazetaritza Sariak hamar irabazle izango ditu aurten\nRikardo Arregi Kazetaritza Sariak hamar irabazle izango ditu aurten\nSariak berak eta, batez ere, euskarazko kazetaritzak egin duten bide oparoa ospatu nahi dute antolatzaileek 30. edizio honetan\nRikardo Arregi Kazetaritza Sariak 30 urte beteko ditu aurten. Urtemuga berezia ospatzeko, edizio berritu eta berritzailea prestatu dute ekimena sustatzen Eusko Jaurlaritzako Kultura eta Hizkuntza Politikako Sailak eta Andoaingo Udalak. Horrela, '30 urte, 10 mugarri' lelopean, aurten hamar sari banatuko dira.\nEstibaliz Alkorta Eusko Jaurlaritzako Euskara Sustatzeko zuzendariak eta Ainara Rodriguez Andoaingo Udaleko Euskara zinegotzi eta alkateordeak aurkeztu zuten ostegun honetan Rikardo Arregi Kazetaritza Sariaren 30 edizio berezia, Donostian. «Rikardo Arregi zenaren garaitik euskarazko kazetaritzak gure egunotara arte egin duen jauzi itzelezkoan mugarri izan direnentzat aitormen sariak izango dira», azaldu dute antolatzaileek.\nAurtengo edizioan, sariak berak eta, batez ere, euskarazko kazetaritzak egin duten bide oparoa ospatu nahi dute antolatzaileek. Rikardo Arregi Kazetaritza Sariaren helburua euskarazko kazetaritzaren kalitatea, bikaintasuna eta berrikuntza bultzatzea izanik, edizio honen xedea izango da azken hamarkadotan «aitzindari, erreferentzia nagusi, bidegile edota bide erakusle» izan diren hamar mugarri aitortu eta saritzea.\nAinara Rodriguez Euskara zinegotzi eta epaimahaiburuak adierazi duenez, «Rikardo Arregik egin zuen kazetaritza bere garaian mugarri izan zen, guztiz berritzailea baitzen, eta ordutik gure egunotara arteko aurrerakuntza ez da berez gertatu, jende askoren lana dago hor».\nPertsonak, hedabideak, ibilbideak, sustapen lanak, erremintak edota kazetaritza lan erreferentzialak izan daitezke sarituak aurtengo edizioan. «Ezinbestekoa izan da euskarazko komunikazioaren lana euskararen biziberritze prozesuan. Hainbat eragile, kazetari, gidoilari edota euskaltzaleren ekarpena saritu nahi dugu aurten, lan oparo hori benetan eraginkorra izan baita euskara dagoen tokian egon dadin», adierazi du Estibaliz Alkortak.\nNorbanakoen zein izaera juridikoa duten erakundeen esku egongo da hamar mugarri horiek proposatzeko aukera. Proposamenak ekainaren 15a arte aurkeztu ahal izango dira posta arruntez edo posta elektronikoz honako helbidean: 'XXX. Rikardo Arregi Kazetaritza Saria. Andoaingo Udala. Euskara Zerbitzua. Goikoplaza, z/g. 20140, Andoain' edo euskarazerbitzua@andoain.eus.\nSariaren edizio berezi honetako hamar saridunen inguruko erabakia epaimahaikideen esku izango da. Epaimahaiak mahai gainean izango ditu jasotako proposamenak eta bere kideek egin ditzaketenak, eta sariaren oinarrietan jasotakoari jarraiki hartuko du erabakia. 30. ediziorako berariaz prestatutako artelan bana emango zaie hamar saridunei, bakoitzari dagokion sariaren agiri diplomarekin batera.\nEpaimahaiburua Ainara Rodriguez izango da, eta mahaikideak Miren Azkarate, Jose Inazio Basterretxea, Allande Boutin, Aingeru Epaltza, Elixabete Larrinaga, Jon Unanue, Arantxa Urretabizkaia eta Aitor Zuberogoitia. Idazkaria Patxi Baztarrika Andoaingo Udaleko Euskara teknikaria izango da, eta hizpidez baina hautespiderik gabe jardungo du.\nRikardo Arregi Kazetaritza Sariaren 30. edizioaren hamar sarituak urrian ezagutaraziko dira, 30. urtebetetzea ospatzeko jai batean. Rikardo Arregi kazetari zenaz geroztik euskarazko kazetaritzak eta komunikazioak egin duten bidea ospatzeko aitzakia izango da, eta bide horretan protagonista izan direnak bilduko dira han.\nEusko Ikaskuntzaren funtsen zati bat Euskadiko Artxibo Historikoan gordeko da 'Sugar Kultur Fest' jaialdiak 50 kultura-jarduera baino gehiago eskainiko ditu


Herri guneko hainbat kaleen asfaltatze eta konpontze lanak aztergai izango dira gaurko tokiko gobernu batzarrean. — Berbia\nHerri guneko hainbat kaleen asfaltatze eta konpontze lanak aztergai izango dira gaurko tokiko gobernu batzarrean.\nLanda auzoetan egin diren asfaltatze lanen likidazioaren berri ere emango da.\nUztaileko bigarren hamabostaldian egin asmo dira kaleko asfaltatze lanok. Udaltzaingoak konpondu beharreko gune eta bide zuloen zerrenda osatuta dauka eta okerren daudenetik hasita egingo dira aurtengo asfaltatze lanak. Kale zaharra izango da bereziki konponduko dena. Oinezkoen bidea amaitzen den gune ingurutik Otadui zuhaizti pareraino. Errail bat oso hondatuta dago eta hori guztiz asfaltatuko da. Bestea berriz, tarteka konponduko da. Guardia zibilen kuartel ondoko errotonda ere asfaltatuko da. Zulatu gabe baina aurreko asfalto geruza behera etorri da nonbait eta hori ere konponduko da.\nAipatutako horiezaz gain, Bidebarrieta kale inguruan antzeman diren beste zulo edo batxe handiak zuzenduko dira. Hauetan ez da “partxe-jartze” lan soila egingo. Zulatutako lekuak fresatu eta saneatu ondoren asfaltatuko baitira.\nEguraldia lagun, herri guneko asfaltatze lan hauek uztaileko bigarren hamabostaldian egin nahi dira. Zenbait kasutan, trafikoari eragingo dioten lanak izango dira baina horien berri dagokionean jakinaraziko du udaltzaingoak.\nEta asfaltatze lanekin jarraituz, esan bestalde, gaurko tokiko gobernu batzarrean, auzoetan egin diren era honetako lanen likidazioaren berri emango dela.\n46 gai dira guztira gaurko bileran aztertuko direnak eta aipatutako bi horiezaz gain, landa auzoetan hondakinak gaika biltzeko eraiki diren guneen ordainketaz, Zuazolako zubiko baranda aldatzeko Zañartuko auzo alkateak egin duen eskaeraz edota desbrozatze eta elur lanetarako traktore bat eskuratzeko aukeraz berba egingo da.\nUsakora bidean dauden lurjausiak konpontzea edota Gaztelekuan komun berriak egitearen gaiak ere aztertuko dira.


Prospect datuak erraz biltzeko 3 modu LinkedIn Lead Integrated Generation Forms | Martech Zone\nProspect datuak erraz biltzeko 3 modu LinkedIn Lead Integrated Generation Forms-ekin\nAsteartea, azaroa 14, 2017 Asteartea, azaroa 14, 2017 Douglas Karr\nLinkedIn-ek nire negozioarentzako baliabide nagusia izaten jarraitzen du, nire negoziorako irtenbideak eta bazkideak bilatzen ditudan bitartean. Ez nago ziur egun bat igarotzen ez denik, ez dut nire kontu profesionala erabiltzen beste batzuekin konektatzeko eta ezagutzeko. LinkedIn-ek sare sozialen espazioan duten funtsezko posizioa aitortzen jarraitzen du, enpresek kontrataziorako edo eskuraketarako konektatzeko gaitasuna bermatuz.\nMerkaturatzaileek aitortzen dute berunezko bilketaren emaitzak asko murrizten direla prospektiba pantailaz pantaila igarotzen den heinean. Beruna interesatzen den unean harrapatzeak marruskadura eta abandonua murrizten ditu. Hori kontuan hartuta, LinkedIn Negozioa hiru irtenbide eskaintzen ditu publizitate tresnen bidez. LinkedIn profil batek dagoeneko negozio profilen informazio merkaturatzaileek eta salmenta erakundeek behar dutenez gero, zentzuzkoa da bihurketa kanpoko lurreratze orri batetik LinkedInera aldatzea, bihurketa berehala gerta dadin.\nBabestutako edukiaren beruna sortzeko inprimakiak\nLinkedIn abian jarri zen LinkedIneko Lead Gen Forms Babestutako Edukia lortzeko. LinkedIn-en edukia babesten duzunean eta norbaitek klik egiten duenean, inprimakia automatikoki betetzen da erabiltzailearen LinkedIn profileko informazioarekin, aukerak eskuz datuak bete beharrean izan beharrean.\nLinkedIn-ek jakinarazi du Babestutako Edukia erabiltzen duten merkaturatzaileek berunaren batez besteko kostua murriztu dutela % 20 baino gehiago. Emaitza horiekin, ez da harritzekoa LinkedIn-ek zabaldu eta iragarri izana beraien genetikako gaitasunak gehitu direla Babestutako InMail eta Iragarki Dinamikoetan.\nHasteko LinkedIn Babestutako Edukiarekin\nBerrikuntza sortzeko inprimakiak babestutako InMail-erako\nLead belaunaldiko merkaturatzaileek InMail babestua erabiltzen dute LinkedIn-en mezu pertsonalizatuak eta banakako mezuak dituzten kideengana iristeko. Inmailentzako irekitako tasak% 40tik gorakoak izan ohi dira eta bihurketa tasak automatikoki hobetu daitezke, beren profileko LinkedIn profileko izena, helbide elektronikoa, lanpostuaren izena, enpresaren izena eta beste eremu batzuk sartuz. LinkedIn-en beta probetan, InMail Babesleentzako Lead Gen Forms Inprimakiak erabiltzen zituzten iragarleek beren mugikorra ikusi zuten bihurketa tasak batez beste 3 aldiz handitzen dira lurreratze orri estandarren aldean.\nMerkaturatzaileek pertsonalizatutako 3 galdera ere egin ditzakete Lead Gen Inprimakian, emandako eremu estandarretatik harago datuak jasotzeko.\nBabestutako InMail-eko zuzendarientzako formularioek askoz ere erraztu dute gure bezeroei informazioa bezeroei eskatzea. Ez dugu haien LinkedIn esperientzia eten beharrik, baina hala ere, LinkedIn mezularitzara jo dezakegu. Berunezko belaunaldiko ahaleginetarako joko aldatzailea izan da. Benjamin Sandman, 5 Horizons Digital-eko bazkidea\nHasteko LinkedIn-ekin babestutako InMail-ekin\nIragarki Dinamikoetarako Berunezko Sortze Inprimakiak\nMerkatariek LinkedIn iragarki dinamikoak erabiltzen dituzte kanpaina pertsonalizatuak eta arreta erakartzeko. Iragarki hauek eman klik-tasa 2 aldiz handiagoa bistaratzeko iragarki estandarrak baino, automatikoki pertsonalizatuta daudelako iragarkia ikusten duen kidearen izena, profileko argazkia, lanpostuaren izena edo lanaren funtzioa sartzeko. LinkedIn-en iragarki dinamikoen berunezko formatu berrienarekin, berehala sor ditzakezu eta eduki deskargak gaitu ditzakezu —liburu elektroniko edo liburu zuriaren deskarga bezalakoak— iragarkien unitatetik zuzenean.\nIragarki dinamikoen sormenean klik pare bat eginda, kideek izen osoa eta helbide elektronikoa bidal diezazkiekezu, informazioa eskuz idatzi beharrik izan gabe. Norbaitek bere informazioa iragarki unitatearen bidez bidali ondoren, zure edukia automatikoki deskargatzen hasiko da mahaigainera.\nMerkaturatzaileek Campaign Manager-etik zuzenean sar ditzakete edo beren marketin automatizaziora edo CRM sistemara pasatzen dituzte. Une honetan DriftRock, Marketo, Microsoft Dynamics 365, Oracle Eloqua eta Zapier onartzen ditugu.\nHasteko LinkedIn iragarki dinamikoak erabiltzen\nIragarki Dinamikoen berunezko generazio formatu berriena eskuragarri dago gaur egun LinkedIn kontuaren ordezkariaren bidez. Babestutako InMail-eko inprimaki nagusiak aste honetan zabalduko dira datozen bi asteetan bezero guztientzat, LinkedIneko ordezkari batekin lanean ari zaren edo kanpainen autozerbitzua Campaign Manager-en egiten ari zaren.\nTags: b2bb2b publizitateaCRMDriftRockiragarki dinamikoakeramango genberunezko belaunaldialeadgen iragarkiaklinkedin publizitatealinkedin iragarki dinamikoaklinkedin berunezko genlinkedin berun belaunaldiamarketin automatizazioamarketomicrosoft Dynamics 365orakulu eloquababestutako posta elektronikoazapier\n5 aholku zure oporretako posta elektronikoa 2017an hobetzeko


Jaurdunaldi antiespezistak antolatu dira Errekaleorren\nDatorren asteko ostegun eta ostiralean (ekainak 14 eta 15) jaurdunaldi antiespezistak antolatuko dira Errekaleorreko Auzo Askean. Hauetan, Euskal Herriko eragile zein aktibista ezberdin batuko dira, hitzaldi eta tailerrak aurrera eramateko. Hauen artean Askekintzako kideak egongo gara, mahai inguruan parte hartuz eta Gurean dokumentala proiektatuz. Honez gain, gauak girotuko dituzten kontzertu eta afariak egongo dira ere.\nErrekaleorreko lagunek lo egiteko tokia eskainiko diete bertaratu nahi diren pertsonei, honetarako aurretik abisatzea eskatzen dute, hurrengo helbidera mezu bat bidaliz: jardunaldi_antiespezistak_rk@riseup.net


«Profesionaltasunak desberdintzen gaitu bertzeengandik» - Baztan - Erran.eus\n«Profesionaltasunak desberdintzen gaitu bertzeengandik»\nTtipi-Ttapa 2021-04-12 12:00\nFelix Mena Foto Mena dendako arduraduna.\nFelix MENA BARBERENA, Foto Mena argazki-dendakoa.\n1987. urtean du jatorria Elizondoko Foto Mena argazkilaritza dendak. Mende oso bat baino gehiago darama baztandarrak eta Baztango inguruak fotografiatzen. Gaur egun, familiaren laugarren belaunaldiak negozioarekin segitzen du; Felix eta Itziar Mena anai-arrebak dira argazki dendaren arduradunak.\nArgazkilaritzak bilakaera handia izan du sortu zenetik, eta digitalizazio prozesua izan da azken aldian izan duen aldaketarik handiena. Felixek dioenez, digitalera pausoa ematea «alde batetik ongi etorri zitzaigun, teknologia ona da eta aldakuntza arras ona izan zen, baina aldi berean txarra izan zen, bezero aunitz galdu ditugulako». Gaur egun, «jendeak ez ditu argazkiak inprimatzen, ordenadorean eta telefonoan izaten dituzte».\nIzan ere, mugikorren kamerak gero eta hobeagoak diren garai honetan, ematen du edozein izan daitekeela argazkilari. Hemen, profesionaltasunak desberdintzen du Foto Mena gainontzekoengandik, ez baitira argazkilaritza afizionatuan jarduten. «Guk egiten dugun lana ezkontzako erreportajeak, estudioko erreportajeak, jaunartzeak eta horrelakoak dira. Hor jende arruntak ezin du erreportaje profesional bat egin, horrek desberdintzen gaitu».


Irekia Eusko Jaurlaritza - Gobierno Vasco :: Mexikok Euskadirekiko duen interesa egiaztatu du lehendakariak herrialde horretara egindako bidaia ofizialean\nMexikok Euskadirekiko duen interesa egiaztatu …\n\nMexikok Euskadirekiko duen interesa egiaztatu du lehendakariak herrialde horretara egindako bidaia ofizialean Iturria: Irekia\n\n\n\n\n\nIñigo Urkullu lehendakariak oso positibotzat jo du Eusko Jaurlaritzak Mexikora egin duen bidaia ofiziala. Lehendakariaren arabera, herrialde aztekara egindako bisitaldia «egokia, beharrezkoa eta emankorra» izan da, eta egiaztatu du Euskadik interesa pizten duela Mexikon, bai enpresen munduan, bai hezkuntzan baita berrikuntzarekin lotutako arloetan ere.\n«Oro har, esan dezakegu Euskadiren giza garapen iraunkorreko ereduak interes handia piztu duela Mexikon», azaldu du lehendakariak Euskadira itzuli aurretik Eusko Jaurlaritzaren Ordezkaritzan eman duen prentsaurrekoan.\nLehendakaria oso pozik agertu da Mexikoko instituzioek eman dieten tratuagatik: Senatuak eta Kanpo Harremanetako eta Energiako ministerioek. Labur esanda, Eusko Jaurlaritza pozik dago egindako misioagatik, eta Mexikoko bidaiarako osatuta agenda bete eta hobetu izanagatik.\nPrentsaurrekoan, izan dituen bilera guztiak aipatu ditu: gosariak Mexikon fabrikak dituzten Euskadiko enpresetan, Mondragon-UCO unibertsitatearen inaugurazioa, Queretaroko gobernatzailearekin sinatutako hitzarmena eta Mexico Business Summit biltzarra. Biltzarrean, Mexikoko hainbat gobernatzailerekin biltzeko eta Enrique Peña Nieto Errepublikako presidentea agurtzeko eta harekin presidente-mahaia partekatzeko aukera izan zuen. Peña Nietok Euskadiko enpresak eta diasporaren lana goraipatu zituen. Bestalde, Mexikoko energiaren eta elektrizitatearen organismo erregulatzailearekin izandako bilerak nabarmendu ditu, herrialde horretako erreforma energetikoak Euskadiko enpresetarako izango dituen garrantziagatik eta aukeragatik.\nLehendakariak gogorarazi du Eusko Jaurlaritzak hiru konpromiso hartu dituela bidaia honetan. Alde batetik, Mexiko Mahaia sortzea, Euskadiko enpresen eta instituzioen artean, Mexikoko erakundeekin harremanak errazteko. Bigarrenik, hornitzaileen sarea sortzea, hornitzaileak atzerrian ezarritako enpresa handietara gerturatzeko eta, hala, enpresa hornitzaileen nazioartekotzea bultzatzea. Eta, azkenik, atzerrian sektore publikoaren eta pribatuaren arteko lankidetza indartzea, atzerriko ezarpenetan elkarrekin parte hartuz.\nAzkenik, lehendakariak eskerrak eman dizkio Mexikoko euskal komunitateari, Euskal Etxean egindako harreragatik. «Topaketak Euskadiri Mexikon bizirik eusten dion komunitatearekin ditugun harremanak estutu ditu», esan du.\nAzken astean izandako gertakizunen berri galdetu diote hedabideek Urkullu lehendakariari. Honek Estatu Hitzarmen bat eskatu du Estatu espainiarreko bizitza politiko instituzionalak eredu berri bat behar duelako, honen aburuz.\nUrkulluk adierazi du Euskadi eta Kataluniaren jarrera argi dagoela eta azken honi dagokionean, ez du uste arazoa azaroaren 9ko kontsultaren aurkako helegitean dagoenik, erroan baizik. Lehendakariak ez du ulertzen elkarrizketarako prestutasun falta ezta dena usteltzeko estrategia erabiltzea ere, honek izan ditzakeen ondorioak kontutan hartu gabe. Urkullu lehendakariaren ustez, Espainiako presidenteak gai guzti hauek lidergoarekin landu behar ditu eta hori dela eta Estatu Hitzarmena eskatu du.\nHitzarmen hori korruzpioaren kontra eta politikaren duintasuna defendatzeko ere eskatu du. Azken asteotan izan diren korrupzio albisteen inguruan Urkulluk beharrezkotzat jo ditu Rajoy presidentearen parkamen eskaerak, halere, egoerak konpromiso etikoekin lidergoa izatea ere eskatzen duela gehitu du. Lehendkariak, gertakizunak argitu, erantzukizunak zehaztu eta baloreen kultura aldatuko duen hitzarmen baten alde agertu da.\nintervencion_lehendakari_ba... behera kargatu (40 MB)\nlehendakaria_3_konpromiso_e... behera kargatu (900 KB)\nlehendakaria_euskaditik_int... behera kargatu (300 KB)\nlehendakaria_estatu_ituna_k... behera kargatu (300 KB)\nlehendakaria_senatuko_presi... behera kargatu (500 KB)\nlehendakaria_katalunia_araz... behera kargatu (1 MB)\nlehendakaria_3_konpromiso_e... 10 MB\nlehendakaria_estatu_ituna_k... 10 MB\nlehendakaria_euskaditik_int... 5 MB\nlehendakaria_katalunia_araz... 40 MB\nlehendakaria_senatuko_presi... 20 MB


“Daimon y la jodida lógica” Matarile Teatroaren azken obra, Bilboko Azkuna Zentroan - Nontzeberri\n“Daimon y la jodida lógica” Matarile Teatroaren azken obra, Bilboko Azkuna Zentroan\nUdazkeneko denboraldi eszenikoari hasiera emango dio Azkuna Zentroak bihar, urriaren 10ean, Daimon y la jodida lógica lanaren emanaldiarekin.\nAna Vallés eta Baltasar Patiñoren zuzendaritza artistikoa du obra honek bere atzean, Matarile konpainia galiziarreko sortzaileak, 30 ikuskizun baino gehiago eszenaratu, eta hogei sari eta aipamenetik gora eskuratu dituzten artistak. Sorkuntza hau gainera, Azkuna Zentroak programatutako egonaldi baten ekoiztutakoa da eta deialdi publikoaren bitartez bertan parte hartu eta aukeratutako zenbait artista izango dira obraren interpretazio lana oholtzaratuko dutenak.\nDaimon y la jodida lógica lan berria patua dela azaldu dute Matarile konpainiako artistek “kontzientziaren ahotsa, intuizioa, aingeru edo deabru, gelditzen edo bultzatzen duen barne-ahotsaren xuxurla”. Hala, “eman ahal diogu gorputz bat, presentzia ilun edo lankide bat; irudika dezakegu lagun egiten digun figura bat, ni ez dena, eta gure nia ukitu gabe geratuko litzateke, osorik”, azaldu du Vallés zuzendariak antzezlanaren filosofiaz. Hala ere, aukeran gehiago interesatzen zaio “ni horretan ere badagoen daimon-a, gure ni ulertezina; irrazionalarekin, misterioarekin, fantastikoarekin lotzen den gure aldea; ohiz kanpokora, salbatzen gaituenera, sublime denera edo eromenera zabaldutako atea”.\nObrako emakume protagonistaren azalean sartuta, “emakumea ez da inoiz izan zoriontsua; esan dezagun armairu baten barruan zer aurkitu zuten, jantzitegian; hitz egin dezagun filosofia-saiakeren ondoan bizi diren ileordez. Hitz egin dezagun gosariez, zigarroez, eskuez, aterpez, beharbada katuaz, ahots hartaz; axola duten gauzez”, gaineratu du Vallések.\nDaimon y la jodida lógica lanarekin formatu handiko antzezlan bat egitera bueltatu da Matarile konpainia hiru hamarkadaren ondoren. Hala ere, konpainiaren ezaugarri nabarmena da eszenatokietan berrikuntzak egitea. Hala, ikuskizun berrian 14 pertsona igoko dira agertokira eta musika ekoizpena ere modu berezi baten lantzen da, bere sortzaileak agertokian agertzen baitira. Era horretan, instrumentuen zolitasunaren aldakuntzak denbora errealean ematen dira. Argiztapena ere berezia izango da, Matarileren obren kalitatearen beste ezaugarri nabarmena. Hartara, beste atmosfera gisa funtzionatzen du lan honetan argiztapenak eta “gune elokuente” deitu zaion gunea sortu da.\nHitzordua, bihar, urriaren 10ean, 19:30ean, Azkuna Zentroko Auditoriumean.\nInformazio gehiago Azkuna Zentroak duen web atarian duzue.


Elkarri informazioa ematen | B06: Ikastetxeetako Aholkularien Mintegia\nElkarri informazioa ematen\n2009/11/24 at 2:14 pm gloriarey\tDeja un comentario\nAzken mintegi saioa aberatsa izan zen erreferentziatan, hona hemen:\nOinarrizko Gaitasunak nola deskribatzen diren eta ikasgeletan nola landu ahal diren aurkezten duten dokumentuak hezkuntzaren web gunean daukagu, denon eskura. Ale batzu k, paperean, banatu egin dira ikastetxeetan.\nKulturartekotasuna ikastetxeetan agerian izateko material lagungarria liburuak izan daitezke. Eusko Jaurlaritzako Liburutegien sareak “Liburutegiak Topaleku” izeneko ekimenean “Munduko Paisiak” bilduma kaleratu du, bertan herrialde desberdinetako informazio labur batez lagundurik zenbait libururen erreferentzia egiten da, haur literatura nahiz poesia edota saiakera. Foiletoak udal liburutegietan jaso ahal dira eta Berritzeguenan ale bana daukagu, nahi duenak kontsultatzeko.\nUgaoko eskolan PT lanean dabilen Bergoi Ituiñok oso wiki osatua eta erabilgarria kudeatzen du. Benetan interesgarria eta txalogarria. Gure blog-ean lekutxo bat egin diogu esteketan.\nOihanak K-BIT Test breve de inteligencia de Kaufman materiala aurkeztu zigun. Bere ezaugarrien artean daude erabiltzeko erraztasuna eta arintasuna.\nBestetik, aholkularitza lanean erabiltzen diren tresnak elkarri pasatzeko modu eraginkorra blog hau izan daitekenez aurrerantzean bertan azaltzeko dokumenturen bat izatekotan e-postaz Berritzegunera bidali eta bertan kokatuko dugu horretarako propio egindako blog orrian. Begiratu goiko atalean, irteguneetan.\nEntry filed under: Baliabideak, Mintegiko lana.\nKaixo aholkulariok!!!!\tAholkularien lana. Estrategiak


Train Travel Germany Archives | page 10 of 10 | Save A Train\nKategoria: Tren Bidaia Alemania\nHasiera > Tren Bidaia Alemania\nEBKO Inbertitzeko milaka milioi Euro, Europako Bidaia Trenak\nIrakurketa Ordua: 3 minutu EBk 100.000 mila milioi euro baino gehiago inbertitzea proposatu du trenetan Europako bidaiak bultzatzeko, Inbertsio hori izango finantzaketa publiko eta pribatuekin konbinatu. Orotara, guztizko inbertsioa gainditzen ditu 4,5 milioi €. inbertsioa egingo izeneko finantzaketa talde bat Europan espazioak konektatzen bidez etorri. in…\ntren finantzen, Tren Bidaia Alemania, Tren bidaia Suedia, Bidaia Europan\nIrakurketa Ordua: 3 minutu Badira Europan hainbeste hiri eder, eta zer gehiago, beraz, erraza da horiek guztiak bisitatzeko. Bidaiatzea trenez modu handi bat ontzi-zerrendako helmuga horiek ikusteko dago. Hemen daude 3 Europako hiri onenak bisitatu trenez. Artikulu hau hezteko idatzi zen…\nParegabe Tren Zubiak Europan\narabera Rachel Shalom\nIrakurketa Ordua: 3 minutu Bidaiatzea trenez bidaiariak emanez Tren ederrena Zubiak batzuk ezagunak, zinematografiko paisaia aldiz. Aukera bat Tren Zubiak bidaiatu eskuratzen, gogor mendiak ikus daitezke, landa, eta guztiak zure eserlekua eroso batetik ozeanoak denean zeharkatzen Europa trenez. Batzuetan…\nTren Bidaia Frantzia, Tren Bidaia Alemania, Tren Bidaia Italia, Train Travel Scotland, Tren Bidaia Suitza\nIrakurketa Ordua: 3 minutu herrialde batetik bestera bidaiatzea, edo hiri hirira, Esperientzia benetan harrigarria eta bidaiatu trenez da metodo onena hau egiteko bat da. Europako tren tarifak neurri handi batean bidaiatu distantzia oinarritzen dira, ordea, Europako trenbide enpresa askok orain mugitu…


Bilbon 557 lanpostu sortzen laguntzeko plana garatuko da | El Correo\nZurekinBilbon 557 lanpostu sortzen laguntzeko plana garatuko da\nBilbon 557 lanpostu sortzen laguntzeko plana garatuko da\nBilboko Udalak eta Eusko Jaurlaritzak programa berezia jarriko dute martxan\nELCORREO.COM Sábado, 2 diciembre 2017, 17:27\nBilboko 2017ko Enplegu Plana aurten hasi eta 2018an garatuko da, eta Bizkaiko hiriburuan 557 lanpostu sortzen lagundu nahi du, iaz baino %8 gehiago. Planak 5.564.087 euroko aurrekontua dauka; Eusko Jaurlaritzak 4,5 milioi euro jarriko ditu, eta Bilboko Udalak gainontzekoa.\nJuan Maria Aburto Bilboko alkateak eta Beatriz Artolazabal Eusko Jaurlaritzako Enplegu eta Gizarte Politiketako sailburuak aurkeztu dute ekimena, aste honetan, Bilboko udaletxean.\nBere helburu nagusia da Bilbon jarduera ekonomikoa bultzatzea eta lan aukera berriak sortzea, bereziki kolektibo ahulen artean, lan merkatura sartzeko zailtasunik handienak dituztenen artean, hiriko auzoen arteko garapena orekatua izatea saiatuz eta auzootako jarduera ekonomikoa, merkataritzakoa, soziala eta kulturala bultzatuz.\nAburtok eta Artolazabalek nabarmendu dute ekimena «baliabide garrantzitsua» dela eta «kalitatezko enplegu egonkorra sortzea bilatzen duten suspertze ekonomikoko beste proiektuei» gehitzen zaiela.\nZehazki, sortu nahi diren lanpostuetatik, Bilboko Udalak 207 kudeatuko ditu, Bilbao Ekintza udal sozietatearen bidez, toki eremuaren onurarako edo intereseko jardueretarako kontratazioak bultzatze aldera. Beste 350 lanpostuak Bilbon egoitza duten enpresen kontratazioen bidez sortu nahi dira, sektore pribatuan enpleguaren sorrera bultzatzeko helburuarekin.\nGainera, Bilboko Udalak eta Eusko Jaurlaritzak aurkeztu duten enplegu planak «konpromiso argia» dauka enplegua lortzeko zailtasunik handienak dituzten biztanleekin, hau da, emakumeak, 55 urteko baino gehiagokoak, 35 urteko baino gazteagoak eta iraupen luzeko langabeak.\nHorrela, Bilboko 2017ko Enplegu Planean, iaz egin zen bezala, kontratazio guztien %50 Bilboko emakumeentzat izango dira, hau da, planaren barruan sortzen diren lanpostuetatik, gutxienez 279 emakumeek beteko dituzte. Halaber, proiektuak lehentasuna emango die 55 urte baino gehiago dituzten pertsonei, eta kontratazioen %15 (84 pertsona) talde horretakoentzat izango dira.\nBilbao Ekintzaren bitartez sortutako lanpostuei dagokienez, Diru Sarrerak Bermatzeko Errenta jasotzen dutenentzat izango dira lanpostuen %30, gutxienez, eta gainerako %70, berriz, lan merkatuan sartzeko zailtasun gehien dituzten taldeentzat, besteak beste, lehenengo lanpostu bila dabiltzan 35 urtetik beherakoentzat eta langabe eta langabezian denbora luze daramaten pertsonentzat.\nZorba Gasteiz Michelin Hirien Nazioarteko Sarearen bi urtean behingo topaketaren egoitza izateko lehiatuko da


Petronorrek findegien eraginkortasuna hobetzeko tresna garatu\nALBISTEAK Petronorrek findegien eraginkortasuna hobetzeko tresna garatu\nPetronor, Repsol Fundazioak abian duen Ekintzaileentzako Funtsaren laguntzaz, findegietako koke-ganberetako akatsak aurreikusteko gaitasuna duen BulgeONE proiektu berritzailearen garapenean parte hartzen ari da.\nBulgeONE deritzon tresna honen bitartez, aldaketa termikoek koke-ganbaretan eragin dezaketen "bulging" (konkordura) delako fenomenoaren detekzio goiztiarra egiten da. Prototipoaren probak Petronorren findegian egiten ari dira, oso emaitza onekin egin ere, Repsolek Espainian dituen beste findegi batzuetako adituen aholkularitzaz.\nSegurtasuna areagotzea, denborak eta kostuak murriztea, ekipoen erabilgarritasuna handitzea eta ezusteko geldialdiak saihestea dira prebentzio-mekanisno honen abantaila nagusiak, ikuskapen-teknikak hobetzeaz gain.\nTresna prediktibo honen garapenak koke-ganberen segurtasuna, fidagarritasuna eta iraunkortasuna areagotuko dituen hobekuntza teknologikoa ekarriko du. Proiektu berritzaile hau Inesco Ingenieros eta Innomerics startupak gauzatzen ari dira Repsol Fundazioak abian duen Ekintzaileentzako Funtsaren laguntzaz.